title: Απόφαση (ΕΕ) 2016/456 της Ευρωπαϊκής Κεντρικής Τράπεζας, της 4ης Μαρτίου 2016, σχετικά με τους όρους και τις προϋποθέσεις διεξαγωγής ερευνών της Ευρωπαϊκής Υπηρεσίας Καταπολέμησης της Απάτης στην Ευρωπαϊκή Κεντρική Τράπεζα στο πλαίσιο καταπολέμησης της απάτης, της διαφθοράς και κάθε άλλης παράνομης δραστηριότητας που θίγει τα οικονομικά συμφέροντα της Ένωσης (ΕΚΤ/2016/3)

text:
               30.3.2016

               EL

               Επίσημη Εφημερίδα της Ευρωπαϊκής Ένωσης

               L 79/34

         ΑΠΌΦΑΣΗ (ΕΕ) 2016/456 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 4ης Μαρτίου 2016
   σχετικά με τους όρους και τις προϋποθέσεις διεξαγωγής ερευνών της Ευρωπαϊκής Υπηρεσίας Καταπολέμησης της Απάτης στην Ευρωπαϊκή Κεντρική Τράπεζα στο πλαίσιο καταπολέμησης της απάτης, της διαφθοράς και κάθε άλλης παράνομης δραστηριότητας που θίγει τα οικονομικά συμφέροντα της Ένωσης (ΕΚΤ/2016/3)
   (αναδιατύπωση)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.3,
   Έχοντας υπόψη τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (1), και ιδίως το άρθρο 4 παράγραφοι 1 και 7,
   Εκτιμώντας τα ακόλουθα:

               (1)

               Ο κανονισμός (ΕΕ, Ευρατόμ) αριθ. 883/2013 προβλέπει ότι η Ευρωπαϊκή Υπηρεσία Καταπολέμησης της Απάτης (εφεξής «η Υπηρεσία») αποφασίζει για την έναρξη διοικητικών ερευνών σε περιπτώσεις απάτης (εφεξής «οι εσωτερικές έρευνες»), τις οποίες και διεξάγει εντός των θεσμικών και λοιπών οργάνων και οργανισμών που έχουν ιδρυθεί με τις Συνθήκες ή βάσει αυτών, με σκοπό την καταπολέμηση της απάτης, της διαφθοράς και κάθε άλλης παράνομης δραστηριότητας που ασκείται εις βάρος των οικονομικών συμφερόντων της Ένωσης. Προς τούτο διερευνά σοβαρές υποθέσεις σχετικές με την άσκηση επαγγελματικών καθηκόντων, οι οποίες είτε αφορούν παράλειψη των υποχρεώσεων των υπαλλήλων και του λοιπού προσωπικού της Ένωσης και είναι ικανές να επισύρουν πειθαρχική ή, ενδεχομένως, και ποινική δίωξη είτε αφορούν ανάλογη παράλειψη υποχρεώσεων μελών θεσμικών και λοιπών οργάνων, διευθυντικών στελεχών λοιπών οργάνων ή οργανισμών ή μελών του προσωπικού θεσμικών και λοιπών οργάνων ή οργανισμών που δεν διέπονται από τον κανονισμό υπηρεσιακής κατάστασης των υπαλλήλων και το καθεστώς που εφαρμόζεται στο λοιπό προσωπικό της Ευρωπαϊκής Ένωσης (εφεξής «ο κανονισμός υπηρεσιακής κατάστασης»).

               (2)

               Όσον αφορά την Ευρωπαϊκή Κεντρική Τράπεζα (ΕΚΤ), τα επαγγελματικά αυτά καθήκοντα και οι υποχρεώσεις, ιδίως όσες συνδέονται με την επαγγελματική συμπεριφορά και το επαγγελματικό απόρρητο, καθορίζονται α) στους όρους απασχόλησης του προσωπικού της Ευρωπαϊκής Κεντρικής Τράπεζας, β) στους κανόνες για θέματα προσωπικού της Ευρωπαϊκής Κεντρικής Τράπεζας, γ) στο παράρτημα IΙβ των όρων απασχόλησης, που αφορά τους όρους βραχυπρόθεσμης απασχόλησης, και δ) στους κανόνες της Ευρωπαϊκής Κεντρικής Τράπεζας όσον αφορά τη βραχυπρόθεσμη απασχόληση, ενώ περαιτέρω καθοδήγηση παρέχεται ε) στον κώδικα συμπεριφοράς των μελών του διοικητικού συμβουλίου (2), στ) στον συμπληρωματικό κώδικα κριτηρίων δεοντολογίας για τα μέλη της εκτελεστικής επιτροπής της Ευρωπαϊκής Κεντρικής Τράπεζας (3) και ζ) στον κώδικα συμπεριφοράς των μελών του εποπτικού συμβουλίου της Ευρωπαϊκής Κεντρικής Τράπεζας (4) (εφεξής καλουμένων από κοινού «όροι απασχόλησης της ΕΚΤ»).

               (3)

               Σε σχέση με την προστασία των οικονομικών συμφερόντων της Ένωσης και την καταπολέμηση της απάτης και κάθε άλλης παράνομης δραστηριότητας που τα θίγει, το άρθρο 4 παράγραφος 1 του κανονισμού (ΕΕ, Ευρατόμ) αριθ. 883/2013 προβλέπει ότι η Υπηρεσία «διενεργεί διοικητικές έρευνες εντός των θεσμικών και λοιπών οργάνων και οργανισμών» σύμφωνα με τους όρους του εν λόγω κανονισμού και των αποφάσεων που εκδίδονται από τα οικεία θεσμικά και λοιπά όργανα ή οργανισμούς. Το άρθρο 4 παράγραφος 7 του κανονισμού (ΕΕ, Ευρατόμ) αριθ. 883/2013 προβλέπει την υποχρέωση κάθε θεσμικού ή λοιπού οργάνου ή οργανισμού να λάβει απόφαση η οποία να «περιλαμβάνει ειδικότερα κανόνα που αφορά την υποχρέωση των υπαλλήλων, των μελών του λοιπού προσωπικού, των μελών θεσμικών ή λοιπών οργάνων, των διευθυντικών στελεχών λοιπών οργάνων ή οργανισμών ή των μελών του προσωπικού να συνεργάζονται με την Υπηρεσία και να την ενημερώνουν, διασφαλίζοντας ταυτόχρονα τον εμπιστευτικό χαρακτήρα της εσωτερικής έρευνας». Σύμφωνα με την ενωσιακή νομολογία, η Υπηρεσία μπορεί να αρχίσει έρευνα μόνον επί τη βάσει αρκούντως σοβαρών υπονοιών (5).

               (4)

               Σύμφωνα με την αιτιολογική σκέψη 12 του κανονισμού (ΕΕ, Ευρατόμ) αριθ. 883/2013, οι έρευνες θα πρέπει να διεξάγονται σύμφωνα με τις Συνθήκες, και ιδίως το πρωτόκολλο αριθ. 7 περί των προνομίων και ασυλιών της Ευρωπαϊκής Ένωσης, να τηρούν τον κανονισμό υπηρεσιακής κατάστασης και να σέβονται τα ανθρώπινα δικαιώματα και τις θεμελιώδεις ελευθερίες, ιδίως την αρχή της ισότητας, το δικαίωμα ακρόασης του ενδιαφερομένου σε σχέση με γεγονότα που τον αφορούν, την αρχή της κατάρτισης των πορισμάτων κάθε έρευνας αποκλειστικά βάσει στοιχείων με αποδεικτική αξία, καθώς και τις γενικές αρχές οι οποίες είναι κοινές στα κράτη μέλη και αναγνωρίζονται από το Δικαστήριο της Ευρωπαϊκής Ένωσης, όπως, παραδείγματος χάριν, ο εμπιστευτικός χαρακτήρας της νομικής συμβουλής (επαγγελματικό απόρρητο). Ενόψει τούτου, τα θεσμικά όργανα, λοιπά όργανα και οργανισμοί θα πρέπει να καθορίζουν τους όρους και τις προϋποθέσεις διεξαγωγής των εσωτερικών ερευνών.

               (5)

               Η έκδοση της απόφασης ΕΚΤ/2004/11 (6) σκοπό είχε τον καθορισμό των όρων και προϋποθέσεων διεξαγωγής εσωτερικών ερευνών στην ΕΚΤ βάσει του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου (7). Προκειμένου να ληφθούν υπόψη, αφενός, η κατάργηση και αντικατάσταση του κανονισμού (ΕΚ) αριθ. 1073/1999 από τον κανονισμό (ΕΕ, Ευρατόμ) αριθ. 883/2013 και, αφετέρου, η σύσταση νέων οργάνων στην ΕΚΤ μετά την έκδοση της απόφασης ΕΚΤ/2004/11, καθίσταται αναγκαία η αναθεώρηση του ισχύοντος νομικού πλαισίου.

               (6)

               Ο κανονισμός (ΕΕ) αριθ. 1024/2013 του Συμβουλίου (8) συνέστησε το εποπτικό συμβούλιο ως εσωτερικό όργανο της ΕΚΤ με σκοπό τον σχεδιασμό και την εκτέλεση των ειδικών καθηκόντων που ανατέθηκαν σε εκείνη σχετικά με τις πολιτικές που αφορούν την προληπτική εποπτεία των πιστωτικών ιδρυμάτων. Βάσει του άρθρου 24 παράγραφος 1 και του άρθρου 25 παράγραφος 5 του κανονισμού (ΕΕ) αριθ. 1024/2013, η ΕΚΤ συνέστησε διοικητικό συμβούλιο επανεξέτασης (9) και επιτροπή μεσολάβησης (10), αντίστοιχα. Ακόμη, βάσει του άρθρου 3 παράγραφος 1 και του άρθρου 143 παράγραφος 1 του κανονισμού (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (11), η ΕΚΤ συνέστησε, αντίστοιχα, μεικτές εποπτικές ομάδες για την εποπτεία σημαντικών εποπτευόμενων οντοτήτων ή ομίλων και ομάδες επιτόπιας επιθεώρησης. Εν συνεχεία, βάσει των άρθρων 9α και 9β του εσωτερικού κανονισμού της Ευρωπαϊκής Κεντρικής Τράπεζας (12), η ΕΚΤ συνέστησε επιτροπή δεοντολογίας (13) και επιτροπή επιθεώρησης, αντίστοιχα.

               (7)

               Η παρούσα απόφαση θα πρέπει να εφαρμόζεται στα μέλη των μεικτών εποπτικών ομάδων και των ομάδων επιτόπιων επιθεωρήσεων που δεν διέπονται από τους όρους απασχόλησης της ΕΚΤ. Τα μέλη του προσωπικού των εθνικών αρμόδιων αρχών που είναι μέλη των μεικτών εποπτικών ομάδων και των ομάδων επιτόπιων επιθεωρήσεων υπάγονται στη σφαίρα ελέγχου της ΕΚΤ σε θέματα που σχετίζονται με τη συμβολή τους στην εκτέλεση καθηκόντων που ανατίθενται στην ΕΚΤ δυνάμει του κανονισμού (ΕΕ) αριθ. 1024/2013. Σύμφωνα με το άρθρο 6 παράγραφος 1 του κανονισμού αυτού, η ΕΚΤ είναι υπεύθυνη για τη διασφάλιση της αποτελεσματικής και συνεπούς λειτουργίας του ενιαίου εποπτικού μηχανισμού (ΕΕΜ). Το άρθρο 6 παράγραφος 1 και το άρθρο 146 παράγραφος 1 του κανονισμού (ΕΕ) αριθ. 468/2014 (ΕΚΤ/2014/17) προβλέπουν ότι τα μέλη των μεικτών εποπτικών ομάδων και των ομάδων επιτόπιων επιθεωρήσεων υπόκεινται στις οδηγίες του συντονιστή της οικείας ομάδας. Οι διατάξεις αυτές βασίζονται στο άρθρο 6 παράγραφος 7 του κανονισμού (ΕΕ) αριθ. 1024/2013, το οποίο παρέχει στην ΕΚΤ την εξουσία να θεσπίζει πλαίσιο οργάνωσης των πρακτικών λεπτομερειών εφαρμογής του συντονιστικού έργου εντός του ΕΕΜ.

               (8)

               Στο πλαίσιο έκδοσης της παρούσας απόφασης, η ΕΚΤ φέρει το βάρος της δικαιολόγησης τυχόν περιορισμών στη διεξαγωγή των εσωτερικών ερευνών που επηρεάζουν τα ειδικά καθήκοντα και τις υποχρεώσεις της δυνάμει των άρθρων 127 και 128 της Συνθήκης και του κανονισμού (ΕΕ) αριθ. 1024/2013. Οι εν λόγω περιορισμοί αναμένεται ότι θα διασφαλίσουν την απαραίτητη εμπιστευτικότητα ορισμένων πληροφοριών της ΕΚΤ και ότι θα υλοποιήσουν την πρόθεση του νομοθέτη να ενισχύσει την καταπολέμηση της απάτης. Όπως συμβαίνει και σε σχέση με τα ειδικά αυτά καθήκοντα και τις υποχρεώσεις της, η ΕΚΤ θα πρέπει και για τους σκοπούς της παρούσας απόφασης να αντιμετωπίζεται ως δημόσιος οργανισμός παρόμοιος με τα άλλα θεσμικά και λοιπά όργανα της Κοινότητας.

               (9)

               Σε εξαιρετικές περιπτώσεις η διάδοση εκτός της ΕΚΤ ορισμένων εμπιστευτικών πληροφοριών που αυτή κατέχει για σκοπούς άσκησης των καθηκόντων της θα μπορούσε να υπονομεύσει σοβαρά τη λειτουργία της. Στις περιπτώσεις αυτές η απόφαση για το αν θα χορηγείται στην Υπηρεσία πρόσβαση σε πληροφορίες ή αν θα διαβιβάζονται πληροφορίες σε αυτήν θα πρέπει να λαμβάνεται από την εκτελεστική επιτροπή. Σε τομείς όπως οι αποφάσεις νομισματικής πολιτικής ή οι πράξεις που σχετίζονται με τη διαχείριση των συναλλαγματικών διαθεσίμων και τις παρεμβάσεις στις αγορές συναλλάγματος, θα πρέπει να χορηγείται πρόσβαση σε πληροφορίες οι οποίες είναι παλαιότερες του ενός έτους. Οι περιορισμοί σε άλλους τομείς, όπως στις περιπτώσεις πληροφοριών σχετικών με τα καθήκοντα που αντίθενται στην ΕΚΤ με τον κανονισμό (ΕΕ) αριθ. 1024/2013, πληροφοριών που παρέχουν στην ΕΚΤ εθνικές αρμόδιες αρχές σχετικά με τη σταθερότητα του χρηματοπιστωτικού συστήματος ή με μεμονωμένα πιστωτικά ιδρύματα, καθώς και πληροφοριών σχετικών με τα χαρακτηριστικά ασφαλείας και τις τεχνικές προδιαγραφές των εκάστοτε ισχυόντων τραπεζογραμματίων ευρώ, δεν θα πρέπει να έχουν συγκεκριμένη χρονική διάρκεια. Αν και η παρούσα απόφαση θα πρέπει να περιορίσει σε κάποιους συγκεκριμένους τομείς δραστηριότητας το πεδίο των πληροφοριών των οποίων η διάδοση εκτός ΕΚΤ θα μπορούσε να υπονομεύσει σοβαρά τη λειτουργία της ίδιας της ΕΚΤ, είναι αναγκαίο να προβλεφθεί η δυνατότητα προσαρμογής της εν λόγω απόφασης με σκοπό την κάλυψη απρόβλεπτων εξελίξεων, έτσι ώστε να διασφαλιστεί ότι η ΕΚΤ θα εξακολουθεί να είναι σε θέση να εκπληρώνει τα καθήκοντα που της έχουν ανατεθεί βάσει της Συνθήκης.

               (10)

               Η παρούσα απόφαση θα πρέπει να λάβει υπόψη, αφενός, ότι τα μέλη του διοικητικού συμβουλίου και του γενικού συμβουλίου της ΕΚΤ που δεν είναι και μέλη της εκτελεστικής της επιτροπής ασκούν και εθνικές αρμοδιότητες, πέραν των αρμοδιοτήτων τους εντός του Ευρωπαϊκού Συστήματος Κεντρικών Τραπεζών, και, αφετέρου, ότι τα μέλη του εποπτικού συμβουλίου της ΕΚΤ, της επιτροπής διαμεσολάβησης, των μεικτών εποπτικών ομάδων και των ομάδων επιθεώρησης που είναι εκπρόσωποι των εθνικών αρμόδιων αρχών των συμμετεχόντων κρατών μελών ασκούν και εθνικές αρμοδιότητες πέραν των αρμοδιοτήτων τους βάσει του κανονισμού (ΕΕ) αριθ. 1024/2013. Η άσκηση των εθνικών αυτών αρμοδιοτήτων άπτεται του εθνικού δικαίου και κείται εκτός του πεδίου των εσωτερικών ερευνών της Υπηρεσίας. Συνεπώς, η παρούσα απόφαση θα πρέπει να εφαρμόζεται μόνο στις επαγγελματικές δραστηριότητες που ασκούν τα εν λόγω πρόσωπα με την ιδιότητα του μέλους του διοικητικού συμβουλίου, του γενικού συμβουλίου, του εποπτικού συμβουλίου της ΕΚΤ, της επιτροπής διαμεσολάβησης, των μεικτών εποπτικών ομάδων και των ομάδων επιθεώρησης.

               (11)

               Η παρούσα απόφαση θα πρέπει επίσης να λάβει υπόψη το γεγονός ότι τα εξωτερικά μέλη του διοικητικού συμβουλίου επανεξέτασης, της επιτροπής επιθεώρησης και της επιτροπής δεοντολογίας της ΕΚΤ μπορούν να ασκούν και αρμοδιότητες πέραν των εντολών τους. Η άσκηση των αρμοδιοτήτων αυτών κείται εκτός του πεδίου των εσωτερικών ερευνών της Υπηρεσίας. Συνεπώς, η παρούσα απόφαση θα πρέπει να εφαρμόζεται μόνο στις επαγγελματικές δραστηριότητες που ασκούν τα εν λόγω πρόσωπα με την ιδιότητα μέλους του διοικητικού συμβουλίου επανεξέτασης, της επιτροπής επιθεώρησης και της επιτροπής δεοντολογίας της ΕΚΤ.

               (12)

               Σύμφωνα με το άρθρο 37.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής «το καταστατικό του ΕΣΚΤ»), τα μέλη των διοικητικών οργάνων και του προσωπικού της ΕΚΤ υποχρεούνται, ακόμη και όταν θα έχουν παύσει να ασκούν τα καθήκοντά τους, να μην αποκαλύπτουν πληροφορίες οι οποίες, λόγω της φύσης τους, καλύπτονται από την υποχρέωση τήρησης του επαγγελματικού απορρήτου. Σύμφωνα με το άρθρο 27 παράγραφος 1 του κανονισμού (ΕΕ) αριθ. 1024/2013, τα μέλη του εποπτικού συμβουλίου, του προσωπικού της ΕΚΤ και τα αποσπασμένα μέλη του προσωπικού των συμμετεχόντων κρατών μελών που ασκούν εποπτικά καθήκοντα υπόκεινται στις ίδιες απαιτήσεις τήρησης του επαγγελματικού απορρήτου και μετά την παύση άσκησης των καθηκόντων τους. Το άρθρο 22 παράγραφος 1 της απόφασης ΕΚΤ/2014/16 και το άρθρο 2 παράγραφος 4 της απόφασης (ΕΕ) 2015/433 (ΕΚΤ/2014/59), αντίστοιχα, προβλέπουν το ίδιο και για τα μέλη του διοικητικού συμβουλίου επανεξέτασης της ΕΚΤ και τους αναπληρωτές τους, καθώς και για τα μέλη της επιτροπής δεοντολογίας της ΕΚΤ. Η παράγραφος 6 της εντολής της επιτροπής επιθεώρησης (14) προβλέπει ότι τα μέλη της δεν αποκαλύπτουν σε πρόσωπα ή όργανα εκτός της ΕΚΤ / του Ευρωσυστήματος πληροφορίες εμπιστευτικού χαρακτήρα που περιέρχονται σε γνώση τους κατά την άσκηση των καθηκόντων τους. Σύμφωνα με το άρθρο 10 του κανονισμού (ΕΕ, Ευρατόμ) αριθ. 883/2013, η Υπηρεσία και οι υπάλληλοί της υπόκεινται στους ίδιους όρους εμπιστευτικότητας και επαγγελματικού απορρήτου με αυτούς που εφαρμόζονται στο προσωπικό της ΕΚΤ βάσει του καταστατικού του ΕΣΚΤ και των όρων απασχόλησης της ΕΚΤ.

               (13)

               Σύμφωνα με το άρθρο 7 παράγραφος 3 του κανονισμού (ΕΕ, Ευρατόμ) αριθ. 883/2013, οι εθνικές αρμόδιες αρχές παρέχουν στους υπαλλήλους της Υπηρεσίας, σύμφωνα με τις εθνικές διατάξεις, την αναγκαία υποστήριξη για την αποτελεσματική εκτέλεση των καθηκόντων τους. Η κυβέρνηση της Ομοσπονδιακής Δημοκρατίας της Γερμανίας και η ΕΚΤ συνήψαν συμφωνία περί της έδρας, με ημερομηνία 18 Σεπτεμβρίου 1998 (15), η οποία θέτει σε εφαρμογή το πρωτόκολλο αριθ. 7 περί των προνομίων και ασυλιών της Ευρωπαϊκής Ένωσης όσον αφορά την ΕΚΤ και περιέχει διατάξεις για το απαραβίαστο των εγκαταστάσεων, αρχείων και επικοινωνιών της ΕΚΤ, καθώς και για τα διπλωματικά προνόμια και τις ασυλίες των μελών της εκτελεστικής της επιτροπής.

               (14)

               Λόγω της αντικατάστασης του κανονισμού (ΕΚ) αριθ. 1073/1999 από τον κανονισμό (ΕΕ, Ευρατόμ) αριθ. 883/2013 και τον σημαντικό αριθμό τροποποιήσεων που καθίστανται αναγκαίες, η απόφαση ΕΚΤ/2004/11 θα πρέπει να τροποποιηθεί και να αντικατασταθεί από την παρούσα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Πεδίο εφαρμογής
   Η παρούσα απόφαση έχει εφαρμογή:

               —

               στα μέλη του διοικητικού συμβουλίου και του γενικού συμβουλίου της ΕΚΤ, σε θέματα που σχετίζονται με την ιδιότητά τους ως μελών των εν λόγω οργάνων λήψης αποφάσεων,

               —

               στα μέλη της εκτελεστικής επιτροπής της ΕΚΤ,

               —

               στα μέλη του εποπτικού συμβουλίου της ΕΚΤ, σε θέματα που σχετίζονται με την ιδιότητά τους ως μελών του εν λόγω οργάνου,

               —

               στα μέλη του διοικητικού συμβουλίου επανεξέτασης της ΕΚΤ, σε θέματα που σχετίζονται με την ιδιότητά τους ως μελών του εν λόγω οργάνου,

               —

               στα μέλη της επιτροπής μεσολάβησης της ΕΚΤ, σε θέματα που σχετίζονται με την ιδιότητά τους ως μελών του εν λόγω οργάνου,

               —

               στα μέλη της επιτροπής επιθεώρησης της ΕΚΤ, σε θέματα που σχετίζονται με την ιδιότητά τους ως μελών του εν λόγω οργάνου,

               —

               στα μέλη της επιτροπής δεοντολογίας της ΕΚΤ, σε θέματα που σχετίζονται με την ιδιότητά τους ως μελών του εν λόγω οργάνου,

               —

               στα μέλη των διοικητικών οργάνων και στα μέλη του προσωπικού των εθνικών κεντρικών τραπεζών ή των εθνικών αρμόδιων αρχών, τα οποία συμμετέχουν στις συνεδριάσεις του διοικητικού συμβουλίου, του γενικού συμβουλίου και του εποπτικού συμβουλίου της ΕΚΤ ως αναπληρωτές ή/και ως συνοδεύοντα πρόσωπα, σε θέματα που σχετίζονται με την ιδιότητά τους αυτή

         (εφεξής καλούμενα από κοινού «συμμετέχοντες σε όργανα λήψης αποφάσεων και λοιπά όργανα»), και

               —

               στα μόνιμα ή προσωρινά μέλη του προσωπικού της ΕΚΤ, τα οποία διέπονται από τους όρους απασχόλησης της ΕΚΤ,

               —

               στα πρόσωπα που εργάζονται για την ΕΚΤ, εκτός όσων εργάζονται στη βάση σύμβασης απασχόλησης, περιλαμβανομένων των μελών του προσωπικού εθνικών αρμόδιων αρχών τα οποία είναι μέλη μεικτών εποπτικών ομάδων και ομάδων επιτόπιων επιθεωρήσεων, σε θέματα που σχετίζονται με την εργασία τους για την ΕΚΤ

         (εφεξής καλούμενα από κοινού «απασχολούμενα πρόσωπα»).
   Άρθρο 2
   Υποχρέωση συνεργασίας με την Υπηρεσία
   Με την επιφύλαξη, αφενός, των σχετικών διατάξεων των Συνθηκών, του πρωτοκόλλου αριθ. 7 περί των προνομίων και ασυλιών της Ευρωπαϊκής Ένωσης, του καταστατικού του ΕΣΚΤ και του κανονισμού υπηρεσιακής κατάστασης και σεβόμενοι πλήρως τα ανθρώπινα δικαιώματα, τις θεμελιώδεις ελευθερίες και τις γενικές αρχές που είναι κοινές στα κράτη μέλη και, αφετέρου, των διαδικασιών οι οποίες καθορίζονται στον κανονισμό (ΕΕ, Ευρατόμ) αριθ. 883/2013 και των κανόνων της παρούσας απόφασης, οι συμμετέχοντες σε όργανα λήψης αποφάσεων και λοιπά όργανα και τα απασχολούμενα πρόσωπα συνεργάζονται με την Υπηρεσία και της παρέχουν πληροφορίες, διασφαλίζοντας παράλληλα την εμπιστευτικότητα των εσωτερικών ερευνών.
   Άρθρο 3
   Υποχρέωση γνωστοποίησης πληροφοριών σχετικών με παράνομη δραστηριότητα
   1.   Τα απασχολούμενα πρόσωπα που λαμβάνουν γνώση πληροφοριών οι οποίες εγείρουν υπόνοιες περί της πιθανής ύπαρξης περιπτώσεων απάτης, διαφθοράς ή άλλης παράνομης δραστηριότητας που θίγει τα οικονομικά συμφέροντα της Ένωσης παρέχουν αμελλητί τις πληροφορίες στον διευθυντή της Διεύθυνσης Εσωτερικής Επιθεώρησης, στο ανώτατο διευθυντικό στέλεχος που προΐσταται της υπηρεσιακής τους μονάδας ή στο μέλος της εκτελεστικής επιτροπής που είναι πρωτίστως αρμόδιο για τη συγκεκριμένη μονάδα. Εν συνεχεία, οι ως άνω αποδέκτες των πληροφοριών τις διαβιβάζουν αμελλητί στον γενικό διευθυντή της Γενικής Διεύθυνσης Γραμματείας. Τα απασχολούμενα πρόσωπα δεν πρέπει σε καμία περίπτωση να υφίστανται άδικη ή διακριτική εις βάρος τους μεταχείριση λόγω της γνωστοποίησης των πληροφοριών κατά το παρόν άρθρο.
   2.   Οι συμμετέχοντες σε όργανα λήψης αποφάσεων και λοιπά όργανα που λαμβάνουν γνώση πληροφοριών της παραγράφου 1 ενημερώνουν σχετικά τον γενικό διευθυντή της Διεύθυνσης Γραμματείας ή τον πρόεδρο.
   3.   Αφότου ο γενικός διευθυντής της Διεύθυνσης Γραμματείας ή, ανάλογα με την περίπτωση, ο πρόεδρος, λάβει πληροφορίες σύμφωνα με τις παραγράφους 1 ή 2, τις διαβιβάζει αμελλητί στην Υπηρεσία, με την επιφύλαξη του άρθρου 4 της παρούσας απόφασης, και ενημερώνει σχετικά την Διεύθυνση Εσωτερικής Επιθεώρησης και, ανάλογα με την περίπτωση, τον πρόεδρο.
   4.   Συμμετέχων σε όργανα λήψης αποφάσεων και λοιπά όργανα ή απασχολούμενο πρόσωπο που διαθέτει απτές πληροφορίες οι οποίες ενισχύουν την υπόνοια περί πιθανής ύπαρξης περίπτωσης απάτης, διαφθοράς ή άλλης παράνομης δραστηριότητας κατά την έννοια της παραγράφου 1, και ταυτόχρονα έχει βάσιμους λόγους να θεωρεί ότι η εφαρμογή της ως άνω προβλεπόμενης διαδικασίας στη συγκεκριμένη περίπτωση θα εμπόδιζε τη γνωστοποίησή τους στην Υπηρεσία με τον δέοντα τρόπο, μπορεί να τις γνωστοποιεί απευθείας στην Υπηρεσία, χωρίς να υπόκειται στην εφαρμογή των διατάξεων του άρθρου 4.
   Άρθρο 4
   Συνεργασία με την Υπηρεσία σε σχέση με ευαίσθητες πληροφορίες
   1.   Σε εξαιρετικές περιπτώσεις που η διάδοση ορισμένων πληροφοριών εκτός της ΕΚΤ θα μπορούσε να υπονομεύσει σοβαρά τη λειτουργία της τελευταίας, η απόφαση για το αν θα χορηγείται στην Υπηρεσία πρόσβαση σε αυτές ή αν αυτές θα διαβιβάζονται στην Υπηρεσία θα λαμβάνεται από την εκτελεστική επιτροπή. Αυτό ισχύει για πληροφορίες που αφορούν αποφάσεις νομισματικής πολιτικής ή πράξεις που σχετίζονται με τη διαχείριση των συναλλαγματικών διαθεσίμων και τις παρεμβάσεις στις αγορές συναλλάγματος, εφόσον δεν είναι παλαιότερες του ενός έτους· για πληροφορίες σχετικές με τα καθήκοντα που ανατίθενται στην ΕΚΤ με τον κανονισμό (ΕΕ) αριθ. 1024/2013· για πληροφορίες που παρέχουν στην ΕΚΤ εθνικές αρμόδιες αρχές σχετικά με τη σταθερότητα του χρηματοπιστωτικού συστήματος ή μεμονωμένα πιστωτικά ιδρύματα· και για πληροφορίες σχετικές με τα χαρακτηριστικά ασφαλείας και τις τεχνικές προδιαγραφές των τραπεζογραμματίων ευρώ.
   2.   Κατά τη λήψη της ως άνω απόφασης, η εκτελεστική επιτροπή λαμβάνει υπόψη όλους τους κρίσιμους παράγοντες, όπως τον βαθμό ευαισθησίας των πληροφοριών που ζητεί η Υπηρεσία για την έρευνα, τη σημασία τους για την έρευνα, και τη σοβαρότητα της υπόνοιας όπως παρουσιάζεται στον πρόεδρο από την Υπηρεσία, από το μέλος των οργάνων λήψης αποφάσεων ή λοιπών οργάνων ή το απασχολούμενο πρόσωπο, καθώς και τον βαθμό του κινδύνου για τη μελλοντική λειτουργία της ΕΚΤ. Τυχόν απόφαση περί μη χορήγησης πρόσβασης αιτιολογείται. Όσον αφορά τις πληροφορίες που παρέχουν στην ΕΚΤ εθνικές αρμόδιες αρχές σχετικά με τη σταθερότητα του χρηματοπιστωτικού συστήματος ή με μεμονωμένα πιστωτικά ιδρύματα, η εκτελεστική επιτροπή μπορεί με απόφασή της να μη χορηγήσει πρόσβαση στην Υπηρεσία εάν αυτή ή η οικεία εθνική αρμόδια αρχή θεωρεί ότι η αποκάλυψή τους θα έθετε σε κίνδυνο τη σταθερότητα του χρηματοπιστωτικού συστήματος ή του συγκεκριμένου πιστωτικού ιδρύματος.
   3.   Σε εντελώς εξαιρετικές περιπτώσεις η εκτελεστική επιτροπή μπορεί με απόφασή της να μη χορηγεί προσωρινά στην Υπηρεσία πρόσβαση σε πληροφορίες οι οποίες σχετίζονται με συγκεκριμένο τομέα δραστηριότητας της ΕΚΤ και είναι ανάλογης ευαισθησίας με εκείνη των κατηγοριών πληροφοριών της παραγράφου 1. Η παράγραφος 2 εφαρμόζεται στις αποφάσεις αυτές, οι οποίες ισχύουν για μέγιστη περίοδο έξι μηνών. Με την παρέλευση της περιόδου αυτής η Υπηρεσία αποκτά πρόσβαση στις ως άνω πληροφορίες, εκτός εάν στο μεταξύ το διοικητικό συμβούλιο τροποποιήσει την παρούσα απόφαση, υπάγοντας και τη συγκεκριμένη κατηγορία πληροφοριών στις κατηγορίες πληροφοριών της παραγράφου 1.
   Άρθρο 5
   Συνδρομή των εσωτερικών ερευνών από την ΕΚΤ
   1.   Με την έναρξη εσωτερικής έρευνας στην ΕΚΤ, το διευθυντικό της στέλεχος που είναι αρμόδιο για θέματα ασφαλείας χορηγεί στους υπαλλήλους της Υπηρεσίας πρόσβαση στις εγκαταστάσεις της ΕΚΤ εφόσον αυτοί προσκομίσουν από τον γενικό διευθυντή της Υπηρεσίας γραπτή εξουσιοδότηση η οποία περιέχει τα ακόλουθα στοιχεία:

               α)

               την ταυτότητα και την επαγγελματική τους ιδιότητα στην Υπηρεσία·

               β)

               το αντικείμενο και τον σκοπό της έρευνας· και

               γ)

               τις διατάξεις που συνθέτουν τη νομική βάση διεξαγωγής της έρευνας και τις απορρέουσες από αυτή εξουσίες έρευνας.

         Ο πρόεδρος, ο αντιπρόεδρος και ο διευθυντής της Διεύθυνσης Εσωτερικής Επιθεώρησης ενημερώνονται αμέσως.
   2.   Η Διεύθυνση Εσωτερικής Επιθεώρησης συνδράμει την Υπηρεσία σε πρακτικά θέματα οργάνωσης των ερευνών.
   3.   Οι συμμετέχοντες σε όργανα λήψης αποφάσεων και λοιπά όργανα και τα απασχολούμενα πρόσωπα παρέχουν στους υπαλλήλους της Υπηρεσίας που διεξάγουν έρευνα οποιαδήποτε πληροφορία τους ζητείται, εκτός εάν πρόκειται για πληροφορίες που θα μπορούσαν να είναι ευαίσθητες κατά την έννοια του άρθρου 4, οπότε και αποφασίζει ως προς την πρόσβαση η εκτελεστική επιτροπή. Η Διεύθυνση Εσωτερικής Επιθεώρησης καταγράφει όλες τις παρεχόμενες πληροφορίες.
   Άρθρο 6
   Ενημέρωση των ενδιαφερομένων
   1.   Στην περίπτωση που ανακύπτει ζήτημα πιθανής εμπλοκής συμμετέχοντα σε όργανα λήψης αποφάσεων και λοιπά όργανα ή απασχολούμενου προσώπου σε απάτη, διαφθορά και κάθε άλλη παράνομη δραστηριότητα κατά την έννοια του άρθρου 3 παράγραφος 1, ο ενδιαφερόμενος ενημερώνεται γρήγορα, εφόσον τούτο δεν πρόκειται να βλάψει την έρευνα (16). Σε καμία περίπτωση δεν επιτρέπεται η κατάρτιση πορισμάτων με ονομαστική αναφορά σε συμμετέχοντες σε όργανα λήψης αποφάσεων και λοιπά όργανα ή σε απασχολούμενα πρόσωπα χωρίς να τους έχει δοθεί η δυνατότητα να διατυπώσουν τις απόψεις τους για το σύνολο των πραγματικών περιστατικών που τους αφορούν και για τυχόν ύπαρξη στοιχείων επιβαρυντικών για τους ίδιους. Οι ενδιαφερόμενοι έχουν το δικαίωμα να τηρούν σιωπή, να μην ενοχοποιούν τον εαυτό τους και να ζητούν προσωπική νομική συνδρομή.
   2.   Σε περιπτώσεις στις οποίες η διεξαγωγή έρευνας καθιστά αναγκαία την αυστηρή τήρηση του απορρήτου ή/και απαιτεί την εφαρμογή διαδικασιών έρευνας αναγόμενων στο πεδίο δράσης εθνικών δικαστικών αρχών, η τήρηση της υποχρέωσης ακρόασης ορισμένου συμμετέχοντα σε όργανα λήψης αποφάσεων και λοιπά όργανα ή απασχολούμενου προσώπου είναι δυνατό να αναβάλλεται για περιορισμένο χρονικό διάστημα σε συμφωνία με τον πρόεδρο ή τον αντιπρόεδρο.
   Άρθρο 7
   Ενημέρωση σχετικά με τη θέση έρευνας στο αρχείο χωρίς να δοθεί συνέχεια
   Εφόσον με την ολοκλήρωση ορισμένης εσωτερικής έρευνας δεν προκύπτει επιβαρυντικό στοιχείο για συμμετέχοντα σε όργανα λήψης αποφάσεων και λοιπά όργανα ή απασχολούμενο πρόσωπο, η έρευνα τίθεται στο αρχείο χωρίς να δοθεί συνέχεια, με απόφαση του γενικού διευθυντή της Υπηρεσίας, ο οποίος ενημερώνει γραπτώς τον ενδιαφερόμενο.
   Άρθρο 8
   Άρση ασυλίας
   Τυχόν αίτημα εθνικής αστυνομικής ή δικαστικής αρχής για άρση της ετεροδικίας συμμετέχοντα σε όργανα λήψης αποφάσεων και λοιπά όργανα ή απασχολούμενου προσώπου σε σχέση με πιθανές περιπτώσεις απάτης, διαφθοράς και κάθε άλλης παράνομης δραστηριότητας που θίγει τα οικονομικά συμφέροντα της Ένωσης διαβιβάζεται στον γενικό διευθυντή της Υπηρεσίας για γνωμοδότηση. Για την ασυλία συμμετεχόντων σε όργανα λήψης αποφάσεων και λοιπά όργανα αποφασίζει το διοικητικό συμβούλιο, ενώ για την ασυλία απασχολούμενων προσώπων η εκτελεστική επιτροπή.
   Άρθρο 9
   Έναρξη ισχύος και κατάργηση
   1.   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   2.   Η απόφαση ΕΚΤ/2004/11 καταργείται από την εικοστή ημέρα από τη δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης.
   3.   Κάθε αναφορά στην απόφαση ΕΚΤ/2004/11 θεωρείται ότι γίνεται στην παρούσα απόφαση.

      Φρανκφούρτη, 4 Μαρτίου 2016.

            Ο Πρόεδρος της ΕΚΤ

         Mario DRAGHI

      (1)  ΕΕ L 248 της 18.9.2013, σ. 1.

      (2)  Κώδικας συμπεριφοράς των μελών του διοικητικού συμβουλίου (ΕΕ C 123 της 24.5.2002, σ. 9).

      (3)  Συμπληρωματικός κώδικας κριτηρίων δεοντολογίας για τα μέλη της εκτελεστικής επιτροπής της Ευρωπαϊκής Κεντρικής Τράπεζας (δυνάμει του άρθρου 11.3 του εσωτερικού κανονισμού της Ευρωπαϊκής Κεντρικής Τράπεζας) (ΕΕ C 104 της 23.4.2010, σ. 8).

      (4)  Κώδικας συμπεριφοράς των μελών του εποπτικού συμβουλίου της Ευρωπαϊκής Κεντρικής Τράπεζας (ΕΕ C 93 της 20.3.2015, σ. 2).

      (5)  Επιτροπή των Ευρωπαϊκών Κοινοτήτων κατά Ευρωπαϊκής Κεντρικής Τράπεζας, Υπόθεση C-11/00, ECLI:EU:C:2003:395.

      (6)  Απόφαση ΕΚΤ/2004/11, της 3ης Ιουνίου 2004, σχετικά με τους όρους και τις λεπτομέρειες διεξαγωγής ερευνών από την Ευρωπαϊκή Υπηρεσία Καταπολέμησης της Απάτης στην Ευρωπαϊκή Κεντρική Τράπεζα στον τομέα της καταπολέμησης της απάτης, της δωροδοκίας και κάθε άλλης παράνομης δραστηριότητας επιζήμιας για τα οικονομικά συμφέροντα των Ευρωπαϊκών Κοινοτήτων και σχετικά με την τροποποίηση των όρων απασχόλησης του προσωπικού της Ευρωπαϊκής Κεντρικής Τράπεζας (ΕΕ L 230 της 30.6.2004, σ. 56).

      (7)  Κανονισμός (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (ΕΕ L 136 της 31.5.1999, σ. 1).

      (8)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

      (9)  Απόφαση ΕΚΤ/2014/16, της 14ης Απριλίου 2014, σχετικά με την ίδρυση διοικητικού συμβουλίου επανεξέτασης και τον κανονισμό λειτουργίας του (ΕΕ L 175 της 14.6.2014, σ. 47).

      (10)  Κανονισμός (ΕΕ) αριθ. 673/2014 της Ευρωπαϊκής Κεντρικής Τράπεζας, της 2ας Ιουνίου 2014, σχετικά με την ίδρυση επιτροπής μεσολάβησης και τον εσωτερικό της κανονισμό (ΕΚΤ/2014/26) (ΕΕ L 179 της 19.6.2014, σ. 72).

      (11)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 14.5.2014, σ. 1).

      (12)  Απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (ΕΕ L 80 της 18.3.2004, σ. 33).

      (13)  Απόφαση (ΕΕ) αριθ. 2015/433 της Ευρωπαϊκής Κεντρικής Τράπεζας, της 17ης Δεκεμβρίου 2014, σχετικά με τη σύσταση επιτροπής δεοντολογίας και τον εσωτερικό της κανονισμό (ΕΚΤ/2014/59) (ΕΕ L 70 της 14.3.2015, σ. 58).

      (14)  Διαθέσιμο στον διαδικτυακό τόπο της ΕΚΤ (www.ecb.europa.eu).

      (15)  Ομοσπονδιακή Επίσημη Εφημερίδα (Bundesgesetzblatt) αριθ. 45, 1998 της 27.10.1998 και αριθ. 12, 1999 της 6.5.1999.

      (16)  Το άρθρο 20 του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1) εφαρμόζεται σε οποιονδήποτε περιορισμό αφορά την παροχή πληροφοριών σε υποκείμενα των δεδομένων σε περίπτωση επεξεργασίας δεδομένων.


title: 2004/890/ΕΚ: Απόφαση του Συμβουλίου, της 20ής Δεκεμβρίου 2004, για την αποχώρηση της Ευρωπαϊκής Κοινότητας από τη Σύμβαση για την αλιεία και τη διατήρηση των ζώντων πόρων της Βαλτικής Θάλασσας και των Belts

text:
               23.12.2004

               EL

               Επίσημη Εφημερίδα της Ευρωπαϊκής Ένωσης

               L 375/27

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Δεκεμβρίου 2004
   για την αποχώρηση της Ευρωπαϊκής Κοινότητας από τη Σύμβαση για την αλιεία και τη διατήρηση των ζώντων πόρων της Βαλτικής Θάλασσας και των Belts
   (2004/890/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 σε συνδυασμό με το άρθρο 300 παράγραφος 2 και παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα εξής:

               (1)

               Η Κοινότητα είναι συμβαλλόμενο μέρος της Σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts (2) (Σύμβαση του Γκντάνσκ).

               (2)

               Το άρθρο XIX της Σύμβασης του Γκντάνσκ προβλέπει την αποχώρηση συμβαλλομένου μέρους από τη Σύμβαση.

               (3)

               Η Εσθονία, η Λεττονία, η Λιθουανία και η Πολωνία υποχρεούνται να λάβουν τα αναγκαία μέτρα προκειμένου να αποχωρήσουν από τη Σύμβαση του Γκντάνσκ την 1η Μαΐου 2004, ή το συντομότερο δυνατό μετά την ημερομηνία αυτή σύμφωνα με το άρθρο 6 παράγραφος 12 της Πράξης Προσχώρησης του 2003.

               (4)

               Μετά την αποχώρηση αυτών των νέων κρατών μελών, η Κοινότητα και η Ρωσική Ομοσπονδία θα είναι τα μόνα εναπομένοντα συμβαλλόμενα μέρη στη Σύμβαση του Γκντάνσκ ενώ το 95 % περίπου της περιοχής της Σύμβασης θα αποτελεί κοινοτικά ύδατα.

               (5)

               Η διατήρηση μιας διεθνούς οργάνωσης αλιείας για τον σκοπό της διαχείρισης της αλιείας σε ύδατα τα οποία υπάγονται αποκλειστικά στη δικαιοδοσία δύο μόνο συμβαλλομένων μερών θα ήταν δυσανάλογη και μη αποτελεσματική. Η Κοινότητα θα πρέπει, ως εκ τούτου, να αποχωρήσει από τη Σύμβαση του Γκντάνσκ,

         ΑΠΟΦΑΣΙΖΕΙ:
   Άρθρο 1
   Η Ευρωπαϊκή Κοινότητα αποχωρεί από τη Σύμβαση για την αλιεία και τη διατήρηση των ζώντων πόρων της Βαλτικής Θάλασσας και των Belts.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να κοινοποιήσουν στον Θεματοφύλακα της Σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts την αποχώρηση της Κοινότητας από τη Σύμβαση.

      Έγινε στις Βρυξέλλες, στις 20 Δεκεμβρίου 2004.

            Για το Συμβούλιο

            Ο Πρόεδρος

         P. VAN GEEL

      (1)  Γνώμη που διατυπώθηκε στις 14 Δεκεμβρίου 2004 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 237 της 26.8.1983, σ. 4.


Avis juridique important

|

31995D0591

95/591/ΕΚ: Απόφαση του Συμβουλίου, της 22ας Δεκεμβρίου 1995, σχετικά με τη σύναψη των αποτελεσμάτων των διαπραγματεύσεων με ορισμένες τρίτες χώρες κατ’εφαρμογή του άρθρου XXIV παράγραφος 6 της ΓΣΔΕ και σχετικά με άλλα συναφή θέματα (Ηνωμένες Πολιτείες της Αμερικής και Καναδάς)

Επίσημη Εφημερίδα αριθ. L 334 της 30/12/1995 σ. 0025 - 0037

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1995 σχετικά με τη σύναψη των αποτελεσμάτων των διαπραγματεύσεων με ορισμένες τρίτες χώρες κατ' εφαρμογή του άρθρου XXIV παράγραφος 6 της ΓΣΔΕ και σχετικά με άλλα συναφή θέματα (Ηνωμένες Πολιτείες της Αμερικής και Καναδάς) (95/591/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι η Κοινότητα διεξήγαγε διαπραγματεύσεις κατ' εφαρμογήν του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) 7 ότι από τις διαπραγματεύσεις αυτές προέκυψαν συμφωνίες με τις Ηνωμένες Πολιτείες της Αμερικής και τον Καναδά 7ότι είναι προς το συμφέρον και των δύο μερών να διευθετήσουν ορισμένα ζητήματα τα οποία εκκρεμούν με τον Καναδά και αφορούν τον γεωργικό τομέα 7ότι οι Ηνωμένες Πολιτείες της Αμερικής και ο Καναδάς έθεσαν σε εφαρμογή τις προβλεπόμενες στο πλαίσιο του Παγκόσμιου Οργανισμού Εμπορίου (ΠΟΕ) διαδικασίες σε σχέση με το καθεστώς που ισχύει στην Κοινότητα για τις εισαγωγές σιτηρών και ρυζιού 7ότι η Κοινότητα διεξήγαγε συνομιλίες με τις εν λόγω χώρες, αποβλέποντας στη διευθέτηση των σχετικών ζητημάτων 7 ότι τα αποτελέσματα των συνομιλιών αυτών περιλαμβάνονται σε συμφωνίες με τις οικείες χώρες 7ότι η έγκριση των εν λόγω συμφωνιών είναι προς το συμφέρον της Κοινότητας,ΑΠΟΦΑΣΙΖΕΙ:Άρθρο 1 Οι ακόλουθες συμφωνίες και επιστολές εγκρίνονται εξ ονόματος της Κοινότητας:- συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και των Ηνωμένων Πολιτειών της Αμερικής κατ' εφαρμογήν του άρθρου XXIV παράγραφος 6 (παράρτημα I),- ανταλλαγή επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με έναν διακανονισμό για τα σιτηρά και το ρύζι (παράρτημα II),- ανταλλαγή επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τις τιμές του ρυζιού (παράρτημα III),- συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και του Καναδά κατ' εφαρμογήν του άρθρου XXIV παράγραφος 6, καθώς και σχετική ανταλλαγή επιστολών (παράρτημα IV).Τα κείμενα των πράξεων οι οποίες μνημονεύονται στο πρώτο εδάφιο επισυνάπτονται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία και τις επιστολές δεσμεύοντας την Κοινότητα.Βρυξέλλες, 22 Δεκεμβρίου 1995.Για το ΣυμβούλιοΟ ΠρόεδροςL. ATIENZA SERNA


title: 2010/278/: Απόφαση του Συμβουλίου, της 10ης Μαΐου 2010 , για τον διορισμό ενός μέλους της Ευρωπαϊκής Οικονομικής και Κοινωνικής Επιτροπής από τη Γερμανία

text:
               19.5.2010

               EL

               Επίσημη Εφημερίδα της Ευρωπαϊκής Ένωσης

               L 123/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Μαΐου 2010
   για τον διορισμό ενός μέλους της Ευρωπαϊκής Οικονομικής και Κοινωνικής Επιτροπής από τη Γερμανία
   (2010/278/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   την απόφαση 2006/524/ΕΚ, Ευρατόμ (1),
   την υποψηφιότητα που πρότεινε η κυβέρνηση της Γερμανίας,
   τη γνώμη της Επιτροπής,
   Εκτιμώντας ότι μετά τη λήξη της θητείας του κ. Wilfried WOLLER, έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή,
   ΑΠΟΦΑΣΙΖΕΙ:
   Άρθρο 1
   O κ. Egbert BIERMANN, Hauptvorstand IG BCE (διοικούσας επιτροπής της ομοσπονδίας των συνδικάτων της μεταλλευτικής, χημικής και ενεργειακής βιομηχανίας) διορίζεται μέλος της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 10 Μαΐου 2010.

            Για το Συμβούλιο

            Ο Πρόεδρος

         M. Á. MORATINOS

      (1)  ΕΕ L 207 της 28.7.2006, σ. 30.


Avis juridique important

|

31999D0436

1999/436/ΕΚ: Απόφαση του Συμβουλίου, της 20ής Μαΐου 1999, για τον καθορισμό, δυνάμει των οικείων διατάξεων της Συνθήκης για την ίδρυση της Ευρωπαϊκής Κοινότητας και της Συνθήκης για την Ευρωπαϊκή Ένωση, της νομικής βάσης για κάθε διάταξη ή απόφαση που συνιστά το κεκτημένο του Σένγκεν

Επίσημη Εφημερίδα αριθ. L 176 της 10/07/1999 σ. 0017 - 0030

ΑΠΟΦΑΣΗ ΤΟΥ ΣΥΜΒΟΥΛΙΟΥτης 20ης Μαΐου 1999για τον καθορισμό, δυνάμει των οικείων διατάξεων της Συνθήκης για την ίδρυση της Ευρωπαϊκής Κοινότητας και της Συνθήκης για την Ευρωπαϊκή Ένωση, της νομικής βάσης για κάθε διάταξη ή απόφαση που συνιστά το κεκτημένο του Σένγκεν(1999/436/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Ενεργώντας, δυνάμει του άρθρου 2 παράγραφος 1, δεύτερο εδάφιο, δεύτερη φράση, του προσαρτημένου στη Συνθήκη για την Ευρωπαϊκή Ένωση και στη Συνθήκη για την ίδρυση της Ευρωπαϊκής Κοινότητας Πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης (κατωτέρω αναφερόμενο ως "Πρωτόκολλο Σένγκεν"),Εκτιμώντας:(1) ότι σύμφωνα με το άρθρο 2 παράγραφος 1, πρώτο εδάφιο του Πρωτοκόλλου Σένγκεν το κεκτημένο του Σένγκεν, ως καθορίζεται στο παράρτημα του εν λόγω Πρωτοκόλλου, θα ισχύει αμέσως, από την ημερομηνία ενάρξεως της ισχύος της Συνθήκης του Άμστερνταμ, στα δεκατρία κράτη μέλη που αναφέρονται στο άρθρο 1 του Πρωτοκόλλου, υπό την επιφύλαξη των διατάξεων της παραγράφου 2 του άρθρου 2 του Πρωτοκόλλου,(2) ότι τίποτα στην παρούσα απόφαση δεν θίγει τη συνέχιση των νομικών υποχρεώσεων που εξακολουθούν να ισχύουν δυνάμει της Σύμβασης του 1990,(3) ότι ένας από τους στόχους της εντολής που ανετέθη στο Συμβούλιο, δυνάμει του άρθρου 2, παράγραφος 1, δεύτερο εδάφιο του Πρωτοκόλλου Σένγκεν, να καθορίσει αποφασίζοντας ομόφωνα και σύμφωνα με τις οικείες διατάξεις των Συνθηκών, τη νομική βάση για κάθε διάταξη ή απόφαση που συνιστά το κεκτημένο του Σένγκεν, είναι ο καθορισμός της νομικής βάσης κάθε μιας των μελλοντικών προτάσεων και πρωτοβουλιών για την τροποποίηση ή διεύρυνση του κεκτημένου του Σένγκεν, όπως προβλέπεται στο άρθρο 5, παράγραφος 1, πρώτο εδάφιο του Πρωτοκόλλου Σένγκεν, σύμφωνα με τις οικείες διατάξεις των Συνθηκών, συμπεριλαμβανομένων εκείνων που διέπουν τον τύπο της προς θέσπισιν πράξης καθώς και τη διαδικασία θέσπισής της,(4) ότι ορισμένες διατάξεις της Σύμβασης Σένγκεν του 1990, απαιτούν από τα συμβαλλόμενα κράτη να καθιερώσουν κυρώσεις για την πραγματική εκτέλεσή τους, χωρίς ωστόσο να απαιτούν την εναρμόνιση αυτών των κυρώσεων· ότι συνεπώς, η νομική βάση που πρέπει να οριστεί γι' αυτές τις διατάξεις πρέπει να είναι εκείνη που έχει οριστεί για τους κανόνες, η παράβαση των οποίων υπόκειται σε κυρώσεις, υπό την επιφύλαξη της νομικής βάσης οποιουδήποτε μελλοντικού μέτρου που αποβλέπει στην εναρμόνιση των κυρώσεων,(5) ότι ο καθορισμός της νομικής βάσης, σύμφωνα με τις σχετικές διατάξεις των Συνθηκών, για κάθε διάταξη ή απόφαση που συνιστά το κεκτημένο του Σένγκεν, δεν θίγει την ευθύνη των κρατών μελών σύμφωνα με το άρθρο 64 ΣΕΚ και το άρθρο 33 ΣΕΕ, όσον αφορά την τήρηση της έννομης τάξης και τη διασφάλιση της εσωτερικής ασφάλειας,(6) ότι ο καθορισμός της νομικής βάσης, σύμφωνα με τις οικείες διατάξεις των Συνθηκών, για κάθε διάταξη ή απόφαση που συνιστά το κεκτημένο του Σένγκεν, ή η διαπίστωση ότι δεν είναι αναγκαίος ο καθορισμός νομικής βάσης γι' αυτές τις διατάξεις ή αποφάσεις, δεν θίγει το δικαίωμα των κρατών μελών να διενεργούν ελέγχους για αγαθά που υπόκεινται σε απαγορεύσεις ή περιορισμούς που θεσπίζουν τα κράτη μέλη και δεν αντιβαίνουν στο κοινοτικό δίκαιο,(7) ότι ο καθορισμός νομικής βάσης, σύμφωνα με τη Συνθήκη για την ίδρυση της Ευρωπαϊκής Κοινότητας, για τις διατάξεις της Σύμβασης του Σένγκεν, του 1990, που άπτονται ειδικότερα των προϋποθέσεων εισόδου στο έδαφος των συμβαλλομένων κρατών ή της έκδοσης θεωρήσεων, δεν θίγει τους ισχύοντες κανόνες που διέπουν τα θέματα αναγνώρισης ή κύρους των ταξιδιωτικών εγγράφων,(8) ότι τα δικαιώματα και οι υποχρεώσεις της Δανίας ορίζονται στο άρθρο 3 του Πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης και στα άρθρα 1 έως 5 του Πρωτοκόλλου για τη θέση της Δανίας,(9) ότι πρέπει, για την ενσωμάτωση του Σένγκεν στην Ευρωπαϊκή Ένωση, να ληφθούν υπόψη οι σχέσεις μεταξύ του Πρωτοκόλλου για τη θέση της Δανίας, του Πρωτοκόλλου για τη θέση του Ηνωμένου Βασιλείου και της Ιρλανδίας σε σχέση με ορισμένα ζητήματα σχετικά με τη Συνθήκη περί ιδρύσεως της Ευρωπαϊκής Κοινότητας και της Συνθήκης για την Ευρωπαϊκή Ένωση καθώς και του Πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, βάσει του οποίου προβλέπονται επιμέρους τύποι ως προς την ενσωμάτωση και συμμετοχή στο κεκτημένο του Σένγκεν και την περαιτέρω ανάπτυξή του,(10) ότι το ίδιο το Πρωτόκολλο Σένγκεν προβλέπει τη σύνδεση της Δημοκρατίας της Ισλανδίας και του Βασιλείου της Νορβηγίας στην εφαρμογή του κεκτημένου του Σένγκεν και την περαιτέρω ανάπτυξή του βάσει της συμφωνίας η οποία υπογράφηκε στο Λουξεμβούργο στις 19 Δεκεμβρίου 1996,(11) ότι οι νομικές πράξεις, οι οποίες θεσπίζονται μετά από πρόταση ή πρωτοβουλία που αποβλέπει στην ανάπτυξη του κεκτημένου του Σένγκεν, πρέπει να περιλαμβάνουν αναφορά στο Πρωτόκολλο Σένγκεν στο προοίμιό τους, προκειμένου να διασφαλίζεται η νομική ασφάλεια και να μπορούν να εφαρμοστούν ανά πάσα στιγμή οι διατάξεις που αποτελούν μέρος του Πρωτοκόλλου Σένγκεν,(12) ότι, λαμβάνοντας υπόψη το άρθρο 134 της Σύμβασης εφαρμογής Σένγκεν, η ενσωμάτωση του κεκτημένου Σένγκεν, στο πλαίσιο της Ευρωπαϊκής Κοινότητας, δεν θίγει την αρμοδιότητα των κρατών μελών ως προς την αναγνώριση κρατών και εδαφικών ενοτήτων, των αρχών τους καθώς και ταξιδιωτικών και άλλων εγγράφων που εκδίδουν,ΑΠΟΦΑΣΙΖΕΙ ΤΑ ΕΞΗΣ:Άρθρο 1Η παρούσα απόφαση καθορίζει τη νομική βάση για εκάστη από τις διατάξεις και αποφάσεις που συνιστούν το κεκτημένο του Σένγκεν, όπως προβλέπεται στα Παραρτήματα Α έως Δ, εκτός των διατάξεων και αποφάσεων για τις οποίες το Συμβούλιο, ενεργώντας βάσει του άρθρου 2 παράγραφος 1, δεύτερο εδάφιο, πρώτη φράση του Πρωτοκόλλου Σένγκεν, έκρινε ότι δεν είναι αναγκαία η νομική βάση.Άρθρο 2Η νομική βάση των διατάξεων της Σύμβασης, που υπεγράφη στο Σένγκεν στις 19 Ιουνίου 1990, μεταξύ του Βασιλείου του Βελγίου, της Ομοσπονδιακής Δημοκρατίας της Γερμανίας, της Γαλλικής Δημοκρατίας, του Μεγάλου Δουκάτου του Λουξεμβούργου και του Βασιλείου των Κάτω Χωρών για την εφαρμογή της Συμφωνίας για τη σταδιακή κατάργηση των ελέγχων στα κοινά τους σύνορα, που υπεγράφη στο Σένγκεν στις 14 Ιουνίου 1985 (στο εξής αναφερόμενη ως "Σύμβαση Σένγκεν") και η σχετική της Τελική Πράξη, καθορίζεται σύμφωνα με το Παράρτημα Α.Άρθρο 3Η νομική βάση των διατάξεων των Συμφωνιών Προσχωρήσεως στη Σύμβαση Σένγκεν, με την Ιταλική Δημοκρατία (που υπεγράφη στο Παρίσι στις 27 Νοεμβρίου 1990), το Βασίλειο της Ισπανίας και την Πορτογαλική Δημοκρατία (που υπεγράφη στη Βόννη στις 25 Ιουνίου 1991), την Ελληνική Δημοκρατία (που υπεγράφη στη Μαδρίτη στις 6 Νοεμβρίου 1992), την Αυστριακή Δημοκρατία (που υπεγράφη στις Βρυξέλλες, στις 28 Απριλίου 1995) και το Βασίλειο της Δανίας, τη Φινλανδική Δημοκρατία και το Βασίλειο της Σουηδίας (που υπεγράφησαν στο Λουξεμβούργο στις 19 Δεκεμβρίου 1996) και των σχετικών Τελικών τους Πράξεων και δηλώσεων, καθορίζεται σύμφωνα με το Παράρτημα Β.Άρθρο 4Η νομική βάση των αποφάσεων και δηλώσεων της Εκτελεστικής Επιτροπής που δημιουργείται με τη Σύμβαση Σένγκεν καθορίζεται σύμφωνα με το Παράρτημα Γ.Άρθρο 5Η νομική βάση των πράξεων που έχουν θεσπισθεί για την εφαρμογή της Σύμβασης Σένγκεν από τα όργανα στα οποία η Εκτελεστική Επιτροπή έχει απονείμει αρμοδιότητες λήψης αποφάσεων, καθορίζεται σύμφωνα με το Παράρτημα Δ.Άρθρο 6Έναντι των κρατών μελών που αναφέρονται στο άρθρο 1 του Πρωτοκόλλου για την ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης, το πεδίο εδαφικής ισχύος των διατάξεων ή αποφάσεων που συνιστούν το κεκτημένο του Σένγκεν για τις οποίες το Συμβούλιο, σύμφωνα με το άρθρο 2, παράγραφος 1, δεύτερο εδάφιο του εν λόγω Πρωτοκόλλου, καθόρισε τη νομική βάση στο Μέρος τρίτο, Τίτλος IV της Συνθήκης ΕΚ, αφενός, και το πεδίο εδαφικής ισχύος των μέτρων που αναπτύσσουν ή τροποποιούν τις εν λόγω διατάξεις ή αποφάσεις, αφετέρου, είναι το πεδίο εφαρμογής που καθορίζεται στο άρθρο 138 της Σύμβασης Εφαρμογής της Συμφωνίας του Σένγκεν του 1990, στις αντίστοιχες διατάξεις των πράξεων σχετικά με την προσχώρηση στην εν λόγω Σύμβαση.Άρθρο 7Η παρούσα απόφαση δεν θίγει την αρμοδιότητα των κρατών μελών σε ό,τι αφορά την αναγνώριση των κρατών και των εδαφικών οντοτήτων καθώς και των διαβατηρίων, των εγγράφων ταυτότητας ή ταξιδίου που χορηγούνται από τις αρχές των εν λόγω κρατών και εδαφικών οντοτήτων.Άρθρο 8Οι νομικές πράξεις που θεσπίζονται μετά από πρόταση ή πρωτοβουλία που αποσκοπεί στην ανάπτυξη του κεκτημένου του Σένγκεν, πρέπει να περιλαμβάνουν στο προοίμιό τους μια αναφορά στο Πρωτόκολλο Σένγκεν.Άρθρο 9Η παρούσα απόφαση έχει άμεση ισχύ. Δημοσιεύεται δε στην Επίσημη Εφημερίδα των Ευρωπαϊκών Κοινοτήτων.Βρυξέλλες, στις 20 Μαΐου 1999.Για το ΣυμβούλιοΟ ΠρόεδροςE. BULMAHNΠΑΡΑΡΤΗΜΑ ΑΆρθρο 2>ΘΕΣΗ ΠΙΝΑΚΑ>ΠΑΡΑΡΤΗΜΑ ΒΆρθρο 3>ΘΕΣΗ ΠΙΝΑΚΑ>ΠΑΡΑΡΤΗΜΑ ΓΆρθρο 4ΚΑΤΑΤΑΞΗ ΤΩΝ ΑΠΟΦΑΣΕΩΝ ΚΑΙ ΔΗΛΩΣΕΩΝ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣΑποφάσεις της Εκτελεστικής Επιτροπής>ΘΕΣΗ ΠΙΝΑΚΑ>Δηλώσεις της Εκτελεστικής Επιτροπής>ΘΕΣΗ ΠΙΝΑΚΑ>ΠΑΡΑΡΤΗΜΑ ΔΆρθρο 5ΑΠΟΦΑΣΕΙΣ ΤΗΣ ΚΕΝΤΡΙΚΗΣ ΟΜΑΔΑΣ>ΘΕΣΗ ΠΙΝΑΚΑ>ΔΗΛΩΣΕΙΣ1. Κατά την έκδοση της απόφασης, το Συμβούλιο προέβη στην ακόλουθη δήλωση: "Παρά τον καθορισμό των νομικών βάσεων, σύμφωνα με τις συναφείς διατάξεις των Συνθηκών, για το άρθρο 2, παράγραφοι 2 και 3, το άρθρο 4, παράγραφοι 1 έως 3, το άρθρο 5, παράγραφος 1, σημείο (ε) και το άρθρο 8 της Σύμβασης για την εφαρμογή της Συμφωνίας του Σένγκεν, δεν θίγεται η ευθύνη ούτε η αρμοδιότητα των κρατών μελών ως προς τη λήψη μέτρων επιτήρησης, συμπεριλαμβανομένης της λήψης μέτρων στα σύνορα, για τη διατήρηση της δημόσιας τάξης και τη διαφύλαξη της εσωτερικής ασφάλειας, σύμφωνα με το εθνικό δίκαιο και με τα μέσα που διαθέτουν".2. Τα κράτη μέλη στα πλαίσια του Συμβουλίου προέβησαν στην ακόλουθη δήλωση, όσον αφορά τα κράτη μέλη που αναφέρονται στο άρθρο 1 του Πρωτοκόλλου Σένγκεν: "Η συμπερίληψη της πρώτης δήλωσης της Τελικής Πράξης της Σύμβασης για την εφαρμογή της Συμφωνίας του Σένγκεν στην παρούσα απόφαση, πρέπει να ερμηνευθεί υπό την έννοια ότι η απόφαση για την επιβεβαίωση της ικανότητας σχετικά με την εφαρμογή του κεκτημένου του Σένγκεν από κάθε υποψήφιο για προσχώρηση στην ΕΕ κράτος, με την οποία θα καθίσταται δυνατή η κατάργηση των ελέγχων στα εσωτερικά σύνορα, θα αποφασιστεί ομοφώνως από το Συμβούλιο αποτελούμενο από τα κράτη μέλη που αναφέρονται στο άρθρο 1 του Πρωτοκόλλου Σένγκεν."3. Η Επιτροπή προέβη στην ακόλουθη δήλωση:Δήλωση της Μόνιμης Επιτροπής της Σύμβασης για την εφαρμογή του Σένγκεν"Σύμφωνα με το άρθρο 1 του Πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης η στενότερη συνεργασία Σένγκεν 'διεξάγεται εντός του νομικού και θεσμικού πλαισίου της Ευρωπαϊκής Ένωσης και τηρώντας τις σχετικές διατάξεις της Συνθήκης για την Ευρωπαϊκή Ένωση και της Συνθήκης για την ίδρυση της Ευρωπαϊκής Κοινότητας'. Επομένως, η Επιτροπή κρίνει ότι, η ενσωμάτωση της απόφασης της εκτελεστικής Επιτροπής για τη δημιουργία μόνιμης επιτροπής της Σύμβασης για την εφαρμογή του Σένγκεν (SCH/Com-ex (98) 26 def. της 16.9.1998) στο πλαίσιο της Ένωσης, ουδόλως θίγει τις αρμοδιότητες που της παραχωρούν οι Συνθήκες, και ιδίως την ευθύνη της ως θεματοφύλακα των Συνθηκών."4. Δήλωση στην οποία προέβη η αντιπροσωπεία των Κάτω Χωρών, κατά την έκδοση της απόφασης του Συμβουλίου για τον καθορισμό των νομικών βάσεων σχετικά με το κεκτημένο του Σένγκεν: "Οι Κάτω Χώρες θεωρούν ότι, ορισμένες διατάξεις του Τίτλου IV του Μέρους III της Συνθήκης ΕΚ, θα πρέπει να καθοριστούν ως νομική βάση για ορισμένες από τις αποφάσεις και διατάξεις του κεκτημένου του Σένγκεν που αφορούν το Σύστημα Πληροφοριών Σένγκεν, δεδομένου ότι πρόκειται για πτυχές της ελεύθερης κυκλοφορίας των προσώπων σχετικές με το δίκαιο περί αλλοδαπών."Το Βέλγιο προσυπογράφει τη δήλωση της αντιπροσωπείας των Κάτω Χωρών.


Avis juridique important

|

32000D0664

2000/664/ΕΚ: Απόφαση του Συμβουλίου, της 23ης Οκτωβρίου 2000, που τροποποιεί την απόφαση 2000/265/ΕΚ περί θεσπίσεως δημοσιονομικού κανονισμού για τα δημοσιονομικά θέματα της διαχείρισης από τον Αναπληρωτή Γενικό Γραμματέα του Συμβουλίου, των συμβάσεων τις οποίες συνάπτει ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία του δικτύου επικοινωνιών «SISNET» για το περιβάλλον Σένγκεν

Επίσημη Εφημερίδα αριθ. L 278 της 31/10/2000 σ. 0024 - 0024

Απόφαση του Συμβουλίουτης 23ης Οκτωβρίου 2000που τροποποιεί την απόφαση 2000/265/ΕΚ περί θεσπίσεως δημοσιονομικού κανονισμού για τα δημοσιονομικά θέματα της διαχείρισης από τον Αναπληρωτή Γενικό Γραμματέα του Συμβουλίου, των συμβάσεων τις οποίες συνάπτει ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία του δικτύου επικοινωνιών "SISNET" για το περιβάλλον Σένγκεν(2000/664/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη το άρθρο 2, παράγραφος 1, δεύτερο εδάφιο, πρώτη περίοδος του πρωτοκόλλου που προσαρτάται στη συνθήκη για την Ευρωπαϊκή Ένωση και στη συνθήκη περί ιδρύσεως της Ευρωπαϊκής Κοινότητας, για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης (εφεξής "πρωτόκολλο Σένγκεν"),Εκτιμώντας τα ακόλουθα:(1) Ο Αναπληρωτής Γενικός Γραμματέας του Συμβουλίου έχει εξουσιοδοτηθεί, με την απόφαση 1999/870/ΕΚ(1), όσον αφορά την ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης, να ενεργεί ως εκπρόσωπος ορισμένων κρατών μελών προς το σκοπό σύναψης συμβάσεων που αφορούν μεταξύ άλλων την εγκατάσταση και λειτουργία του δικτύου επικοινωνιών για το περιβάλλον Σένγκεν, "SISNET" και για τη διαχείριση των συμβάσεων αυτών.(2) Οι δημοσιονομικές υποχρεώσεις που απορρέουν από τις συμβάσεις αυτές δεν επιβαρύνουν το γενικό προϋπολογισμό της Ευρωπαϊκής Ένωσης. Συνεπώς, οι διατάξεις του δημοσιονομικού κανονισμού της 21ης Δεκεμβρίου 1977 που εφαρμόζεται στον Γενικό προϋπολογισμό των Ευρωπαϊκών Κοινοτήτων(2) δεν ισχύουν.(3) Κατά συνέπεια, με την απόφαση 2000/265/ΕΚ(3), εκδόθηκε δημοσιονομικός κανονισμός με τους ειδικούς κανόνες που καθορίζουν τις λεπτομέρειες για την κατάρτιση και την εκτέλεση του προϋπολογισμού ο οποίος απαιτείται για την αντιμετώπιση των δαπανών που προκύπτουν κατά τη σύναψη των συμβάσεων, την εκπλήρωση των υποχρεώσεων από τις εν λόγω συμβάσεις μετά την σύναψή τους, την είσπραξη των συνεισφορών που βαρύνουν τα συγκεκριμένα κράτη καθώς και την απόδοση και τον έλεγχο των λογαριασμών.(4) Η ορθή λογιστική πρακτική απαιτεί ορισμένες ήσσονες τυπικές τροποποιήσεις στον εν λόγω δημοσιονομικό κανονισμό.(5) Η παρούσα απόφαση συνιστά ανάπτυξη του κεκτημένου του Σένγκεν κατά την έννοια του πρωτοκόλλου Σένγκεν,ΑΠΟΦΑΣΙΖΕΙ:Άρθρο 1Η απόφαση 2000/265/ΕΚ του Συμβουλίου τροποποιείται ως εξής:1. Η παράγραφος 1 σημείο β) του άρθρου 7 αντικαθίσταται από το ακόλουθο κείμενο:"β) μεταφέρονται αυτοδικαίως, μόνον όμως στο επόμενο οικονομικό έτος, οι πιστώσεις που αντιστοιχούν σε πληρωμές οφειλόμενες ακόμη στις 31 Δεκεμβρίου δυνάμει υποχρεώσεων που έχουν αναληφθεί δεόντως μεταξύ 1ης Ιανουαρίου και 15ης Δεκεμβρίου."2. Η πρώτη περίοδος της παραγράφου 2 του άρθρου 7 αντικαθίσταται από το ακόλουθο κείμενο:"2. Κατά παρέκκλιση από την παράγραφο 1, ο Αναπληρωτής Γενικός Γραμματέας του Συμβουλίου μπορεί να διαβιβάζει στην Ομάδα 'Σύστημα Πληροφοριών Σένγκεν', στο εξής 'Ομάδα SIS', πριν από την 31η Ιανουαρίου, δεόντως αιτιολογημένες αιτήσεις μεταφοράς στο επόμενο οικονομικό έτος πιστώσεων που δεν ανελήφθησαν μέχρι τις 15 Δεκεμβρίου, εάν οι πιστώσεις που προβλέπονται στους οικείους τίτλους του προϋπολογισμού για το επόμενο οικονομικό έτος δεν καλύπτουν τις απαιτήσεις."3. Η πρώτη περίοδος του άρθρου 21 αντικαθίσταται από το ακόλουθο κείμενο:"Οι πληρωμές πραγματοποιούνται μέσω τραπεζικού λογαριασμού ο οποίος ανοίγεται γι' αυτόν το σκοπό στο όνομα της Γενικής Γραμματείας του Συμβουλίου."Άρθρο 21. Η παρούσα απόφαση αρχίζει να ισχύει την ημέρα της έκδοσής της.2. Δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 23 Οκτωβρίου 2000.Για το ΣυμβούλιοΟ ΠρόεδροςJ. Glavany(1) ΕΕ L 337 της 30.12.1999, σ. 41.(2) ΕΕ L 356 της 31.12.1977, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2673/1999 (ΕΕ L 326 της 18.12.1999, σ. 1).(3) ΕΕ L 85 της 6.4.2000, σ. 12.


title: 2010/341/ΚΕΠΠΑ: Απόφαση EUPOL Afghanistan/2/2010 της Επιτροπής Πολιτικής και Ασφάλειας, της 11ης Ιουνίου 2010 , σχετικά με τον διορισμό του αρχηγού αποστολής της EUPOL Afghanistan

text:
               19.6.2010

               EL

               Επίσημη Εφημερίδα της Ευρωπαϊκής Ένωσης

               L 154/28

         ΑΠΌΦΑΣΗ EUPOL AFGHANISTAN/2/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 11ης Ιουνίου 2010
   σχετικά με τον διορισμό του αρχηγού αποστολής της EUPOL Afghanistan
   (2010/341/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως την τρίτη παράγραφο του άρθρου 38,
   την απόφαση 2010/279/ΚΕΠΠΑ του Συμβουλίου, της 18ης Μαΐου 2010, σχετικά με την Αστυνομική Αποστολή της Ευρωπαϊκής Ένωσης στο Αφγανιστάν (EUPOL Afghanistan) (1), και ιδίως το άρθρο 10 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 10, παράγραφος 1, της απόφασης 2010/279/ΚΕΠΠΑ, το Συμβούλιο εξουσιοδοτεί την Επιτροπή Πολιτικής και Ασφάλειας, σύμφωνα με το άρθρο 38 της συνθήκης, να λαμβάνει τις σχετικές αποφάσεις, για τους σκοπούς άσκησης του πολιτικού ελέγχου και της στρατηγικής διεύθυνσης της αποστολής EUPOL Afghanistan, μεταξύ άλλων, ιδίως την απόφαση για τον διορισμό του αρχηγού αποστολής.

               (2)

               Η ύπατη εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του ταξίαρχου κ. Jukka Petri SAVOLAINEN ως αρχηγού αποστολής, από τις 15 Ιουλίου 2010,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος κ. Jukka Petri SAVOLAINEN διορίζεται αρχηγός της αστυνομικής αποστολής της Ευρωπαϊκής Ένωσης στο Αφγανιστάν, από τις 15 Ιουλίου 2010.
   Άρθρο 2
   Η παρούσα απόφαση αρχίζει να ισχύει από την ημερομηνία έκδοσής της.

      Βρυξέλλες, 11 Ιουνίου 2010.

            Για την Επιτροπή Πολιτικής και Ασφάλειας

            Ο Πρόεδρος

         C. FERNÁNDEZ-ARIAS

      (1)  ΕΕ L 123 της 19.5.2010, σ. 4.


Avis juridique important

|

31999D0506

99/506/ΕΚ, Ευρατόμ: Απόφαση της Επιτροπής, της 26ης Ιουλίου 1999, για τροποποίηση της απόφασης 98/610/ΕΚ, Ευρατόμ, για τη συγκρότηση ομάδων εμπειρογνωμόνων που συνδράμουν την Επιτροπή σχετικά με το περιεχόμενο και τον προσανατολισμό των κεντρικών δράσεων στον τομέα της έρευνας και της τεχνολογικής ανάπτυξης [κοινοποιηθείσα υπό τον αριθμό Ε(1999) 2359] (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 194 της 27/07/1999 σ. 0065 - 0065

ΑΠΟΦΑΣΗ ΤΗΣ ΕΠΙΤΡΟΠΗΣτης 26ης Ιουλίου 1999για τροποποίηση της απόφασης 98/610/ΕΚ, Ευρατόμ, για τη συγκρότηση ομάδων εμπειρογνωμόνων που συνδράμουν την Επιτροπή σχετικά με το περιεχόμενο και τον προσανατολισμό των κεντρικών δράσεων στον τομέα της έρευνας και της τεχνολογικής ανάπτυξης[κοινοποιηθείσα υπό τον αριθμό Ε(1999) 2359](Κείμενο που παρουσιάζει ενδιαφέρον για τον ΕΟΧ)(1999/506/ΕΚ, Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συνθήκη για την ίδρυση της Ευρωπαϊκής Κοινότητας Ατομικής Ενέργειας,Εκτιμώντας:(1) ότι με την απόφασή της 98/610/ΕΚ, Ευρατόμ(1) η Επιτροπή συγκρότησε ομάδες εμπειρογνωμόνων που συνδράμουν την Επιτροπή σχετικά με το περιεχόμενο και τον προσανατολισμό των κεντρικών δράσεων στον τομέα της έρευνας και της τεχνολογικής ανάπτυξης·(2) ότι, σύμφωνα με τις διατάξεις αυτές, τα κράτη μέλη των ομάδων εμπειρογνωμόνων διορίζονται σε ατομική βάση από την Επιτροπή για χρονικό διάστημα δύο ετών· ότι, κατά τη διάρκεια αυτού του χρονικού διαστήματος μπορεί να πραγματοποιούνται νέοι διορισμοί, ιδίως με απώτερο στόχο τη διεύρυνση του φάσματος της γεωγραφικής καταγωγής, τη βελτίωση της ισορροπίας μεταξύ των επιστημονικών και τεχνικών προσόντων και την αντικατάσταση των αποχωρούντων μελών·(3) ότι είναι αναγκαίο να εγγυάται, κατά γενικό κανόνα, η ομοιογένεια των ομάδων εμπειρογνωμόνων, να διευκολύνεται το έργο της διαχείρισής τους από τις υπηρεσίες της Επιτροπής και να διασφαλίζεται στο έπακρο η επιδιωκόμενη διαφάνεια στα ζητήματα αυτά·(4) ότι, υπό τις συνθήκες αυτές, η θητεία των νέων μελών πρέπει να είναι δυνατό να περατωθεί την ίδια χρονική στιγμή με την αντίστοιχη θητεία των άλλων μελών που διορίστηκαν παλαιότερα,ΑΠΟΦΑΣΙΖΕΙ:Άρθρο 1Στο άρθρο 4 παράγραφος 1 της απόφασης 98/610/ΕΚ, Ευρατόμ, το εδάφιο 1 αντικαθίσταται από το ακόλουθο κείμενο: "Τα μέλη των ομάδων εμπειρογνωμόνων διορίζονται σε ατομική βάση από την Επιτροπή για χρονικό διάστημα το πολύ δύο ετών. Ο διορισμός αυτός δύναται να ανανεωθεί άπαξ, για μέγιστο χρονικό διάστημα δύο ετών"Άρθρο 2Η παρούσα απόφαση αρχίζει να ισχύει από την ημέρα της έγκρισής της.Βρυξέλλες, 26 Ιουλίου 1999.Για την ΕπιτροπήÉdith CRESSONΜέλος της Επιτροπής(1) ΕΕ L 290 της 29.10.1998, σ. 57.


Avis juridique important

|

31982D0837

82/837/EOK: Απόφαση τού Συμβουλίου τής 3ης Δεκεμβρίου 1982 γιά τή θέσπιση ενός προγράμματος έρευνας καί ανάπτυξης στόν τομέα τής επιστήμης καί τής τεχνολογίας στήν υπηρεσία τής οικονομικής ανάπτυξης (1983 — 1986)

Επίσημη Εφημερίδα αριθ. L 352 της 14/12/1982 σ. 0024 - 0026 Ισπανική ειδική έκδοση: Κεφάλαιο 16 τόμος 1 σ. 0124  Πορτογαλική ειδική έκδοση : Κεφάλαιο 16 τόμος 1 σ. 0124

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Δεκεμβρίου 1982  για τη θέσπιση ενός προγράμματος έρευνας και ανάπτυξης στον τομέα της επιστήμης και της τεχνολογίας στην υπηρεσία της οικονομικής ανάπτυξης (1983 - 1986)  (82/837/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι, σύμφωνα με το άρθρο 2 της συνθήκης, η Κοινότητα έχει ειδικότερα την αποστολή να προάγει την αρμονική ανάπτυξη των οικονομικών δραστηριοτήτων καθώς και τη συνεχή και ισόρροπη επέκταση της οικονομίας σε όλη την Κοινότητα· ότι το άρθρο 3 της συνθήκης ορίζει ότι, για τους σκοπούς που καθορίζονται στο άρθρο 2, οι κοινοτικές δραστηριότητες θα περιλαμβάνουν, μεταξύ άλλων, την αύξηση των συναλλαγών και την δια κοινής προσπαθείας προώθηση της οικονομικής και κοινωνικής αναπτύξεως στις αναπτυσσόμενες χώρες·  ότι το ψήφισμα που ενέκρινε το Συμβούλιο κατά τη συνεδρίαση της 18ης Νοεμβρίου 1980 υπογραμμίζει τη σημασία της ανάπτυξης των δυνατοτήτων έρευνας με ιδιαίτερη έμφαση στη γεωργική παραγωγή τροφίμων των αναπτυσσόμενων χωρών καθώς και της συμπληρωματικότητας μεταξύ των δραστηριοτήτων των ερευνητικών κέντρων που είναι εγκατεστημένα στην Κοινότητα και των προσπαθειών που έχουν αναλάβει στον τομέα αυτό οι αναπτυσσόμενες χώρες·  ότι οι αναπτυσσόμενες χώρες έχουν συνειδητοποιήσει το ρόλο της επιστήμης και της τεχνολογίας στη διαδικασία της οικονομικής και κοινωνικής ανάπτυξης· ότι αυτή η συνειδητοποίηση κυριάρχησε στις συζητήσεις της δεύτερης Συνδιάσκεψης των Ηνωμένων Εθνών για την επιστήμη και την τεχνολογία στην υπηρεσία της ανάπτυξης (UNCSTD II) και επηρέασε βαθύτατα την τελική συμφωνία, γνωστή σαν «Πρόγραμμα της Βιέννης» , που ενέκρινε η Γενική Συνέλευση των Ηνωμένων Εθνών·  ότι ένας από τους κυριότερους στόχους του προγράμματος δράσεως της Βιέννης συνίσταται στη σημαντική αύξηση της ερευνητικής προσπάθειας των βιομηχανικών χωρών για την επίλυση των πρωταρχικής σημασίας επιστημονικών προβλημάτων των αναπτυσσόμενων χωρών·  ότι τα μέτρα έρευνας και ανάπτυξης που περιέχονται στην παρούσα απόφαση αφορούν δύο ιδιαίτερα σοβαρά και επείγοντα προβλήματα, δηλαδή τα τρόφιμα και την υγεία, τα οποία είναι άρρηκτα συνυφασμένα με τις πιο βασικές ανάγκες των αναπτυσσόμενων χωρών·  ότι είναι αναγκαίο να εδραιωθεί μεγαλύτερη συνεργασία μεταξύ των επιστημόνων, στα διάφορα Κράτη μέλη και στις αναπτυσσόμενες χώρες, για να διευκολυνθεί η συμπληρωματικότητα στην έρευνα και στις μεθοδολογίες και να εξασφαλιστεί ευκολότερη πρόσβαση στα διάφορα δίκτυα επιστημονικών σχέσεων που τα Κράτη μέλη τηρούν με τους εταίρους τους του τρίτου κόσμου·  ότι είναι σημαντικό να διευκολυνθεί η εισαγωγή της επιστημονικής και τεχνικής διάστασης στα αναπτυξιακά προγράμματα που ενισχύει η Κοινότητα·  ότι στις 14 Ιανουαρίου 1974 το Συμβούλιο εξέδωσε ψήφισμα σχετικά με ένα αρχικό πλαίσιο προγράμματος των Ευρωπαϊκών Κοινοτήτων στον τομέα της επιστήμης και της τεχνολογίας (3)·  ότι, εν όψει του αντικειμένου και της ιδιαιτερότητας αυτού του προγράμματος, το οποίο διεξάγεται προς το συμφέρον των αναπτυσσόμενων χωρών και που πρέπει να εφαρμοστεί σε στενή συνεργασία με αυτές, κρίνεται σκόπιμο να θεσπισθούν ειδικοί κανόνες για τη διάδοση των αποτελεσμάτων του παρόντος προγράμματος·  λαμβάνοντας υπόψη τη γνώμη που εξέφρασε η Επιτροπή Επιστημονικής και Τεχνικής Έρευνας (CREST)·  εκτιμώντας ότι η συνθήκη δεν προβλέπει τις ειδικές εξουσίες δράσεως που είναι αναγκαίες για την έκδοση της παρούσας αποφάσεως, και είναι συνεπώς αναγκαίο να γίνει προσφυγή στο άρθρο 235,  ΑΠΟΦΑΣΙΖΕΙ:  Άρθρο 1  Εγκρίνεται ένα πρόγραμμα έρευνας και ανάπτυξης για την υποστήριξη και ενίσχυση των επιστημονικών δραστηριοτήτων στον τομέα της αναπτυξιακής επιστήμης και τεχνολογίας για την ενίσχυση των αναπτυσσόμενων χωρών, όπως περιέχεται στο συνημμένο παράρτημα, για μία αρχική περίοδο τεσσάρων ετών που αρχίζει από την 1η Ιανουαρίου 1983 με σαφώς καθορισμένες προτεραιότητες. Το πρόγραμμα καθώς και οι οικονομικοί διακανονισμοί μπορούν να παραταθούν μετά από ενδελεχή εκτίμηση.  Στα πλαίσια του προγράμματος οι αρμόδιοι φορείς, εγκατεστημένοι στην Κοινότητα ή στις αναπτυσσόμενες χώρες, μπορούν να υποβάλλουν ίδιες προτάσεις για προγράμματα έρευνας και ανάπτυξης υποστηριζόμενα με υποδείξεις ή αιτήσεις των αναπτυσσόμενων χωρών· συμπεριλαμβάνονται και προτάσεις για τη συγχρηματοδότηση ερευνητικών δραστηριοτήτων που έχουν αναληφθεί από άλλους αρμόδιους διεθνείς οργανισμούς.  Άρθρο 2  Το ποσό που κρίνεται αναγκαίο για την εκτέλεση του προγράμματος εκτιμάται σε 40 εκατομμύρια ECU, στα οποία περιλαμβάνεται και η δαπάνη για προσωπικό αποτελούμενο από 9 υπαλλήλους.  Η εσωτερική κατανομή των κεφαλαίων παρέχεται ενδεικτικά στα σημεία 1 και 2 του συνημμένου παραρτήματος.  Άρθρο 3  Η Επιτροπή εξασφαλίζει την εκτέλεση του προγράμματος. Θα συσταθούν δύο Συμβουλευτικές Επιτροπές για τη διαχείριση του προγράμματος, η μία για το επιμέρους πρόγραμμα «Τροπική Γεωργία » και η άλλη για το επιμέρους πρόγραμμα «Ιατρική, υγεία και διατροφή στις τροπικές ζώνες». Το έργο και η σύνθεση των επιτροπών καθορίζονται στο ψήφισμα του Συμβουλίου της 18ης Ιουλίου 1977 σχετικά με τις συμβουλευτικές επιτροπές για τη διαχείριση των προγραμμάτων (1). Αντιπρόσωποι της Μόνιμης Επιτροπής για τη Γεωργική Έρευνα, της Επιτροπής Ιατρικής Έρευνας και Δημόσιας Υγείας καθώς και του Τεχνικού Κέντρου για τη Γεωργική και Αγροτική Συνεργασία θα συμμετέχουν στις εργασίες αυτών των συμβουλευτικών επιτροπών για τη διαχείριση των προγραμμάτων. Οι αντιπρόσωποι των αναπτυσσόμενων χωρών που είναι εμπειρογνώμονες στους συναφείς ερευνητικούς τομείς έχουν το δικαίωμα λόγου στις δύο Συμβουλευτικές Επιτροπές για τη Διαχείριση των Προγραμμάτων και λαμβάνουν μέρος στην πρακτική εφαρμογή των διαφόρων σκελών του προγράμματος. Για να εξασφαλιστεί η καλύτερη δυνατή συνεργασία μεταξύ της Επιτροπής και των επιτροπών διαχείρισης προγραμμάτων, οι αντιπρόσωποι των συναφών διεθνών οργανισμών μπορούν να παρίστανται στις συνεδριάσεις.  Άρθρο 4  Κατά τη διάρκεια του πρώτου έτους εφαρμογής του προγράμματος, η Επιτροπή, αφού λάβει τη γνώμη των ΣΕΔΠ δημοσιεύει τις προσκλήσεις προς υποβολή των προτάσεων που απαιτούνται για την προοδευτική εφαρμογή του προγράμματος. Κατά τη διάρκεια του δεύτερου έτους εφαρμογής του προγράμματος, η Επιτροπή, με τη συνδρομή ανεξάρτητων εμπειρογνωμόνων με ικανή κατάρτιση, μεταξύ των οποίων θα περιλαμβάνεται επαρκής αριθμός εμπειρογνωμόνων από τις αναπτυσσόμενες χώρες, θα προβεί στην εκτίμηση του προγράμματος και ενδεχομένως θα υποβάλει τις ανάλογες προτάσεις τροποποιήσεων.  Άρθρο 5  Η διάδοση πληροφοριών σχετικά με το παρόν ερευνητικό πρόγραμμα υπόκειται στους ακόλουθους όρους:  1. Οι πληροφορίες και οι εφευρέσεις, κατοχυρωμένες με ευρεσιτεχνία ή όχι, που απορρέουν από την εκτέλεση του προγράμματος, θα αποτελούν ιδιοκτησία της Κοινότητας στο όνομα της οποίας η Επιτροπή θα διασφαλίσει την προστασία τους.  2. Οι κανόνες που θα διέπουν την κυριότητα, τις υποχρεώσεις της Κοινότητας καί, αν παραστεί ανάγκη, του εργολήπτη, αναφορικά με τις εφευρέσεις, κατοχυρωμένες με ευρεσιτεχνία ή όχι, που απορρέουν από έρευνα ή εργασία που έγινε βάσει της σύμβασης, θα καθοριστούν κατά περίπτωση στις συμβάσεις.  3. Η Επιτροπή κοινοποιεί τις πληροφορίες και τις εφευρέσεις, τις οποίες έχει το δικαίωμα να διαβιβάζει στα Κράτη μέλη, καθώς και στα άτομα και επιχειρήσεις που αναλαμβάνοουν στην επικράτεια ενός Κράτους μέλους ή μιας αναπτυσσόμενης χώρας, ερευνητική ή παραγωγική δραστηριότητα που να δικαιολογεί την πρόσβαση σε τέτοιας μορφής πληροφορίες. Η Επιτροπή θα πρέπει επίσης να κοινοποιεί τις πληροφορίες αυτές κυρίως στις αναπτυσσόμενες χώρες, και όχι μόνο σ' εκείνες με τις οποίες η Κοινότητα έχει συνάψει συμφωνίες σύνδεσης ή συνεργασίας, και στις μη συνδεδεμένες αναπτυσσόμενες χώρες στις οποίες παρέχεται οικονομική και τεχνική ενίσχυση από την Κοινότητα, αλλά και προς όλες τις αναπτυσσόμενες χώρες που τις χρειάζονται επειγόντως και είναι σε θέση να τις χρησιμοποιήσουν. Η Επιτροπή μπορεί να εξαρτήσει την κοινοποίηση των πληροφοριών από τους όρους του οποίους θα καθορίσει.  Έγινε στις Βρυξέλλες, στις 3 Δεκεμβρίου 1982.  Για το Συμβούλιο  Ο Πρόεδρος  Ch. CHRISTENSEN  (1) ΕΕ αριθ. C 182 της 19. 7. 1982, σ. 80.  (2) ΕΕ αριθ. C 77 της 29. 3. 1982, σ. 2.  (3) ΕΕ αριθ. C 7 της 29. 1. 1974, σ. 6.  (1) ΕΕ αριθ. C 192 της 11. 8. 1977, σ. 1.  ΠΑΡΑΡΤΗΜΑ  ΕΜΜΕΣΗ ΔΡΑΣΗ  Πρόγραμμα έρευνας και ανάπτυξης στον τομέα της επιστήμης και της τεχνολογίας για την ανάπτυξη (1983 - 1986)  Το πρόγραμμα περιλαμβάνει τα εξής επιμέρους προγράμματα:  1. ΤΡΟΠΙΚΗ ΓΕΩΡΓΙΑ  Ανάληψη δαπάνης 30 εκατομμυρίων ECU εχει προβλεφθεί για το επιμέρους αυτό πρόγραμμα.  Τομέας Α  Βελτίωση της γεωργικής παραγωγής  - Καλλιέργειες διατροφής και για βιομηχανική χρήση  - Πρωτεϊνούχα προϊόντα ζωικής προέλευσης  - Δασικά προϊόντα  Τομέας Β  Γενικοί τομείς έρευνας και χρησιμοποίησης του περιβάλλοντος  - Υδάτινοι πόροι και χρήση τους  - Προστασία του εδάφους, σταθεροποίηση και αναγέννηση  - Προστασία των καλλιεργειών  Τομέας Γ  Τεχνικές μετασυγκομιδής  - Διατήρηση των προϊόντων  - Επεξεργασία των προϊόντων  Τομέας Δ  Εκπαίδευση  2. ΙΑΤΡΙΚΗ, ΥΓΕΙΑ ΚΑΙ ΔΙΑΤΡΟΦΗ ΣΤΙΣ ΤΡΟΠΙΚΕΣ ΖΩΝΕΣ  Ανάληψη δαπάνης 10 εκατομμυρίων ECU εχει προβλεφθεί για το επιμέρους αυτό πρόγραμμα.  Τομέας Α  Ιατρική και υγεία  - Μεταδοτικές ασθένειες  - Περίθαλψη της μητέρας και του παιδιού  - Γενετική  - Υγιεινή του περιβάλλοντος  Τομέας Β  Διατροφή  Τομέας Γ  Εκπαίδευση  q


title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/182

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008
   (2010/536/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008, συνοδευόμενη από τις απαντήσεις του Ιδρύματος (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τη σύσταση του Ευρωπαϊκού Ιδρύματος Επαγγελματικής Εκπαίδευσης (αναδιατύπωση) (3), και ιδίως το άρθρο 17,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής απασχόλησης και κοινωνικών υποθέσεων (A7-0083/2010),

               1.

               χορηγεί απαλλαγή στον διευθυντή του Ευρωπαϊκού Ιδρύματος Επαγγελματικής Εκπαίδευσης όσον αφορά την εκτέλεση του προϋπολογισμού του Ιδρύματος για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα αυτής στον διευθυντή του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 136.

      (2)  ΕΕ L 248 της 16.9.2002, σ. 1.

      (3)  ΕΕ L 354 της 31.12.2008, σ. 82.

      (4)  ΕΕ L 357 της 31.12.2002, σ. 72.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/183

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2008, συνοδευόμενη από τις απαντήσεις του Ιδρύματος (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τη σύσταση του Ευρωπαϊκού Ιδρύματος Επαγγελματικής Εκπαίδευσης (αναδιατύπωση) (3), και ιδίως το άρθρο 17,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής απασχόλησης και κοινωνικών υποθέσεων (A7-0083/2010),

               A.

               λαμβάνοντας υπόψη ότι το Ελεγκτικό Συνέδριο επισημαίνει ότι απεκόμισε εύλογη βεβαιότητα ότι οι ετήσιοι λογαριασμοί για το οικονομικό έτος 2008 είναι αξιόπιστοι και ότι οι υποκείμενες πράξεις είναι νόμιμες και κανονικές,

               B.

               λαμβάνοντας υπόψη ότι στις 23 Απριλίου 2009 το Κοινοβούλιο χορήγησε απαλλαγή στον διευθυντή του Ευρωπαϊκού Ιδρύματος Επαγγελματικής Εκπαίδευσης όσον αφορά την εκτέλεση του προϋπολογισμού του Ιδρύματος για το οικονομικό έτος 2007 (5) και ότι, στο ψήφισμα που συνοδεύει την απόφαση περί απαλλαγής, το Κοινοβούλιο μεταξύ άλλων:

                           —

                           σημειώνει τη διαπίστωση του Ελεγκτικού Συνεδρίου ότι στον διορθωτικό προϋπολογισμό το ποσό των εσόδων ειδικού προορισμού εμφανιζόταν με εσφαλμένο τρόπο (θα έπρεπε να ήταν 1 200 000 ευρώ αντί 3 400 000 ευρώ),

                           —

                           παρατηρεί ότι στη δήλωση αξιοπιστίας (που επισυνάπτεται στην ετήσια έκθεση δραστηριοτήτων) ο διευθυντής διατηρεί τις επιφυλάξεις που είχε διατυπώσει το περασμένο έτος όσον αφορά την πολιτική αβεβαιότητα στα κράτη-εταίρους, τη δημοσιονομική διαχείριση της σύμβασης Tempus και τις πιθανές κοινωνικές, επικοινωνιακές, νομικές και δημοσιονομικές συνέπειες της τεχνικής βοήθειας της Tempus για το Ίδρυμα·

               1.

               εκφράζει την ικανοποίησή του για το γεγονός ότι το Ελεγκτικό Συνέδριο χαρακτήρισε νόμιμες και κανονικές τις οικονομικές καταστάσεις του οργανισμού για το οικονομικό έτος 2008·

      Επιδόσεις

               2.

               παρατηρεί ότι στην ενδιάμεση αξιολόγηση του Ιδρύματος (EAC/06/05 τελική έκθεση, 25 Μαΐου 2006), ο αντίκτυπος των δραστηριοτήτων του Ιδρύματος στους άμεσους δικαιούχους του, εκτιμήθηκε γενικά ως θετικός· σημειώνει, ωστόσο, ότι δεν είναι εύκολο να αποδειχθεί ο αντίκτυπος στους κρατικούς οργανισμούς, λόγω της δυσκολίας προσδιορισμού άμεσης σχέσης μεταξύ των αποτελεσμάτων των προγραμμάτων του Ιδρύματος και της δραστηριότητας αυτών των οργανισμών·

               3.

               συγχαίρει το Ίδρυμα το οποίο, σε σχέση με τις δραστηριότητες στήριξης προς την Επιτροπή το 2008, έλαβε ποσοστό ικανοποίησης 97 % από την Επιτροπή· υπογραμμίζει ειδικότερα ότι οι αιτήσεις που υπεβλήθησαν στο Ίδρυμα με μεγαλύτερη συχνότητα αφορούσαν τον τομέα των πολιτικών και τη συμβολή στην προετοιμασία των ευρωπαϊκών μέσων γειτονίας (32 %) και ακολουθούσαν οι αιτήσεις για τη διαμόρφωση (21 %), τον προγραμματισμό (11 %) καθώς και τον εντοπισμό έργων (10 %) και την παρακολούθησή τους·

               4.

               ζητεί από το Ίδρυμα να υποβάλει, στον πίνακα που θα επισυνάψει στην προσεχή έκθεση του Ελεγκτικού Συνεδρίου, συγκριτικά στοιχεία για τις δράσεις που πραγματοποιήθηκαν στη διάρκεια του υπό εξέταση οικονομικού έτους και εκείνες που πραγματοποιήθηκαν κατά το προηγούμενο οικονομικό έτος, για να μπορέσει η αρμόδια για την απαλλαγή αρχή να αξιολογήσει καλύτερα τις επιδόσεις επίδοση του Ιδρύματος από το ένα έτος στο άλλο·

      Πεδίο δράσης του Ιδρύματος

               5.

               σημειώνει ότι, μετά την αναδιατύπωση, το 2008, του κανονισμού (ΕΟΚ) αριθ. 1360/90 του Συμβουλίου, της 7ης Μαΐου 1990, για τη σύσταση Ευρωπαϊκού Ιδρύματος Επαγγελματικής Εκπαίδευσης (6), το Ίδρυμα απέκτησε τη δυνατότητα να αναπτύσσει την εμπειρογνωσία του σε τομείς διαφορετικούς από εκείνους των προηγουμένων ετών· παρατηρεί συγκεκριμένα ότι ο κανονισμός (ΕΚ) αριθ. 1339/2008 θεσπίζει νέους διαδικαστικούς μηχανισμούς για την έγκριση της επέκτασης του πεδίου δράσης του Ιδρύματος όσον αφορά τις θεματικές ενότητες και τις γεωγραφικές περιοχές·

      Συνεργασία με το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop)

               6.

               ζητεί στενή συνεργασία και συνεργία μεταξύ του Ιδρύματος και του Cedefop, δεδομένου ότι έχουν συναφείς τομείς δραστηριότητας, και ζητεί να παρέχονται τακτικά πληροφορίες στις εκθέσεις δραστηριοτήτων των διευθυντών αμφοτέρων των οργανισμών·

      Εσωτερικός λογιστικός έλεγχος

               7.

               αναγνωρίζει ότι από το 2006 έχουν εφαρμοστεί 12 από τις 27 συστάσεις της υπηρεσίας εσωτερικού ελέγχου (IAS)· παρατηρεί ότι από τις 15 συστάσεις, οι οποίες δεν έχουν εφαρμοστεί ακόμα, 6 χαρακτηρίζονται ως «πολύ σημαντικές»· ζητεί, ως εκ τούτου, από το Ίδρυμα να θεσπίσει, χωρίς καθυστέρηση, ορισμένους κανόνες εσωτερικού ελέγχου (όσον αφορά την τεκμηρίωση διαδικασιών, την εποπτεία δημοσιονομικών πράξεων και τη συνέχεια των δράσεων) και να εφαρμόσει ορισμένες συστάσεις για τη διαχείριση των ανθρώπινων πόρων (διαχείριση των ανθρώπινων πόρων στον ετήσιο προγραμματισμό και στην έκθεση δραστηριοτήτων· καθορισμός στόχων· και καταγραφή του χρόνου που αφιερώνει το προσωπικό στην εκτέλεση των διαφόρων καθηκόντων του)·

      Ανθρώπινοι πόροι

               8.

               εκφράζει την ανησυχία του για τις διαπιστώσεις του Ελεγκτικού Συνεδρίου όσον αφορά την έλλειψη διαφάνειας στη διαδικασία προσλήψεων και την εμπλοκή της Υπηρεσίας καταπολέμησης της απάτης (OLAF), η οποία έχει κινήσει διαδικασία έρευνας (OF/2009/0370)· επισημαίνει τις κατευθυντήριες γραμμές της ΕΕ για την απασχόληση, και ιδιαίτερα στην οδηγία 2000/78/ΕΚ του Συμβουλίου, της 27ης Νοεμβρίου 2000, που καθιερώνει ένα γενικό πλαίσιο για την ίση μεταχείριση στην απασχόληση και την εργασία (7), όσον αφορά τα κριτήρια επιλογής και τους όρους πρόσληψης· αναμένει ότι όλοι οι οργανισμοί της ΕΕ θα υιοθετήσουν, κατ’ ελάχιστον, τα κριτήρια αυτά, και ζητεί από το Ίδρυμα να δώσει το παράδειγμα εφαρμόζοντας εφεξής διαδικασίες πρόσληψης χαρακτηριζόμενες από δικαιοσύνη, διαφάνεια και καθολικότητα·

               9.

               ζητεί από το Ίδρυμα να υποβάλει πληροφορίες σχετικά με την κατανομή των ανθρώπινων πόρων του· επισημαίνει ιδιαιτέρως, ότι εάν δεν ληφθούν επαρκώς υπόψη οι ανθρώπινοι πόροι στο πλαίσιο του ετήσιου προγραμματισμού και στην έκθεση δραστηριοτήτων, υπάρχει κίνδυνος αναποτελεσματικότητας και έλλειψης διαφάνειας στην κατανομή και αξιοποίηση του προσωπικού του Ιδρύματος· υπογραμμίζει επίσης ότι οι στόχοι των μελών του προσωπικού πρέπει να είναι καλύτερα ευθυγραμμισμένοι με τους ετήσιους και στρατηγικούς στόχους του Ιδρύματος και ότι η καταγραφή του χρόνου που αφιερώνει το προσωπικό στην εκτέλεση των καθηκόντων του πρέπει επίσης να ενσωματωθεί στον ετήσιο προγραμματισμό και στην κατάρτιση του προϋπολογισμού·

               10.

               σημειώνει την παρατήρηση του Συνεδρίου το οποίο διαπίστωσε διάφορες ανεπάρκειες στις διαδικασίες πρόσληψης· υπογραμμίζει, ιδίως, ότι οι επιτροπές αξιολόγησης των προσλήψεων πρέπει να παρέχουν επαρκείς πληροφορίες σχετικά με τις διαδικασίες που ακολουθούνται, αναφέροντας, μεταξύ των άλλων, τις αιτιολογήσεις των αποφάσεων και τις ημερομηνίες τους, ώστε να διασφαλίζεται η διαφάνεια των εν λόγω διαδικασιών·

               11.

               σημειώνει, ωστόσο, ότι το Ίδρυμα έχει δηλώσει εν τω μεταξύ ότι, ανταποκρινόμενο στις διαπιστώσεις του Ελεγκτικού Συνεδρίου και στο πλαίσιο εσωτερικού ελέγχου που πραγματοποίησε η υπηρεσία εσωτερικού ελέγχου το 2008, εξέτασε προσεκτικά τις διαδικασίες πρόσληψης που εφαρμόζει· ζητεί, ως εκ τούτου, από το Ίδρυμα να ενημερώσει την αρμόδια για την απαλλαγή αρχή για τις δράσεις που ανελήφθησαν και για τα αποτελέσματά τους·

               12.

               σημειώνει την απάντηση του Ιδρύματος το οποίο αποδέχεται τη γνώμη του Ελεγκτικού Συνεδρίου για την περίπτωση υπαλλήλων οι οποίοι δεν ελάμβαναν το επίδομα αποδημίας βάσει εσφαλμένης ερμηνείας των ισχυόντων κανόνων· συγχαίρει το Ίδρυμα διότι υποσχέθηκε να εξετάσεις τις συγκεκριμένες περιπτώσεις και να επιφέρει τις κατάλληλες προσαρμογές·

               13.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση περί απαλλαγής, στο ψήφισμά του, της 5ης Μαΐου 2010 (8), σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 304 της 15.12.2009, σ. 136.

      (2)  ΕΕ L 248 της 16.9.2002, σ. 1.

      (3)  ΕΕ L 354 της 31.12.2008, σ. 82.

      (4)  ΕΕ L 357 της 31.12.2002, σ. 72.

      (5)  ΕΕ L 255 της 26.9.2009, σ. 149.

      (6)  ΕΕ L 131 της 23.5.1990, σ. 1.

      (7)  ΕΕ L 303 της 2.12.2000, σ. 16.

      (8)  Κείμενα που εγκρίθηκαν, Ρ7_ΤΑ(2010) 139, βλέπε σελίδα 241 της παρούσας Επίσημης Εφημερίδας.


Avis juridique important

|

32001D0784

2001/784/ΕΚ,ΕΚΑΧ,Ευρατόμ: Απόφαση του Συμβουλίου, της 8ης Νοεμβρίου 2001, για το διορισμό επτά μελών του Ελεγκτικού Συνεδρίου

Επίσημη Εφημερίδα αριθ. L 295 της 13/11/2001 σ. 0019 - 0019

Απόφαση του Συμβουλίουτης 8ης Νοεμβρίου 2001για το διορισμό επτά μελών του Ελεγκτικού Συνεδρίου(2001/784/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 247 παράγραφος 3,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 3,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 3,τις γνώμες του Ευρωπαϊκού Κοινοβουλίου(1),Εκτιμώντας τα ακόλουθα:(1) Στις 31 Δεκεμβρίου 2001 λήγει η θητεία των κκ. Jean-François BERNICOT, François COLLING, Maarten B. ENGWIRDA, Bernhard FIEDMANN, Καλλιόπης ΝΙΚΟΛΑΟΥ, Hubert WEBER και John WIGGINS.(2) Επομένως πρέπει να γίνουν νέοι διορισμοί,ΑΠΟΦΑΣΙΖΕΙ:Άρθρο 1Διορίζονται μέλη του Ελεγκτικού Συνεδρίου από την 1η Ιανουαρίου 2002 μέχρι τις 31 Δεκεμβρίου 2007:- ο κ. Jean-Françoit BERNICOT,- ο κ. David BOSTOCK,- ο κ. François COLLING,- ο κ. Maarten B.ENGWIRDA,- o κ. Ιωάννης ΣΑΡΜΑΣ,- η κα Hedda VON WEDEL,- o κ. Hubert WEBER.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 8 Νοεμβρίου 2001.Για το ΣυμβούλιοΟ ΠρόεδροςE. Boutmans(1) Οι γνώμες εξεδόθησαν στις 23 Οκτωβρίου 2001 (δεν έχουν ακόμα δημοσιευθεί στην Επίσημη Εφημερίδα).


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του προϋπολογισμού της Κοινοτικής Υπηρεσίας Ελέγχου της Αλιείας για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/202

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του προϋπολογισμού της Κοινοτικής Υπηρεσίας Ελέγχου της Αλιείας για το οικονομικό έτος 2007
   (2009/683/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Κοινοτικής Υπηρεσίας Ελέγχου της Αλιείας για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους τελικούς ετήσιους λογαριασμούς της Κοινοτικής Υπηρεσίας Ελέγχου της Αλιείας για το οικονομικό έτος 2007, μαζί με τις απαντήσεις της Υπηρεσίας (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας (4), και ιδίως το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται στους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0179/2009),

               1.

               χορηγεί απαλλαγή στον εκτελεστικό διευθυντή της Κοινοτικής Υπηρεσίας Ελέγχου της Αλιείας όσον αφορά την εκτέλεση του προϋπολογισμού της Υπηρεσίας για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον εκτελεστικό διευθυντή της Κοινοτικής Υπηρεσίας Ελέγχου της Αλιείας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 78.

      (2)  ΕΕ C 311 της 5.12.2008, σ. 1.

      (3)  ΕΕ L 248 της 16.9.2002, σ. 1.

      (4)  ΕΕ L 128 της 21.5.2005, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού της Κοινοτικής Υπηρεσίας Ελέγχου της Αλιείας για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς της Κοινοτικής Υπηρεσίας Ελέγχου της Αλιείας για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου σχετικά με τους τελικούς ετήσιους λογαριασμούς της Κοινοτικής Υπηρεσίας Ελέγχου της Αλιείας για το οικονομικό έτος 2007, μαζί με τις απαντήσεις της Υπηρεσίας (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας (4), και ιδίως το άρθρο 36,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται στους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0179/2009),

               Α.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και ότι οι υποκείμενες πράξεις είναι, στο σύνολό τους, νόμιμες και κανονικές,

               1.

               επισημαίνει ότι η Υπηρεσία κατέστη οικονομικώς ανεξάρτητη τον Νοέμβριο του 2007 και ότι, συνεπώς, η διαδικασία απαλλαγής για το 2007 καλύπτει μόνο μία πολύ μικρή χρονική περίοδο·

               2.

               επισημαίνει ότι η Υπηρεσία έλαβε ανεπιφύλακτη δήλωση αξιοπιστίας από το Ελεγκτικό Συνέδριο· παροτρύνει την Υπηρεσία να εξακολουθήσει να επιδιώκει χρηματοοικονομική διαχείριση υψηλής ποιότητας·

               3.

               επισημαίνει ότι ο προϋπολογισμός της Υπηρεσίας ήταν 5 000 000 ευρώ για το 2007 και ότι η Επιτροπή διαχειριζόταν ποσό που υπερέβαινε το ήμισυ αυτού, δεδομένου ότι η Υπηρεσία κατέστη οικονομικώς ανεξάρτητη λίγο πριν κλείσει το έτος·

               4.

               επισημαίνει την παρατήρηση του Ελεγκτικού Συνεδρίου, ότι η Υπηρεσία δεν είχε καθορίσει τις δέουσες διαδικασίες για τον καθορισμό των προς μεταφορά πιστώσεων, με αποτέλεσμα να μεταφερθούν τουλάχιστον 125 000 ευρώ χωρίς νομικές αναλήψεις υποχρεώσεων· επισημαίνει ότι η Υπηρεσία έχει δεσμευτεί να αποφύγει παρόμοια περιστατικά το 2008·

               5.

               σημειώνει την απάντηση της Υπηρεσίας στην κριτική που άσκησε το Ελεγκτικό Συνέδριο σχετικά με την απουσία έγκρισης προτύπων εσωτερικού ελέγχου, σύμφωνα με την οποία το διοικητικό συμβούλιό της ενέκρινε πρότυπα εσωτερικού ελέγχου τον Μάρτιο του 2008·

               6.

               επισημαίνει ότι το Ελεγκτικό Συνέδριο εκτιμά ότι η Υπηρεσία δεν έχει τεκμηριώσει επαρκώς ακόμη τις διαδικασίες εσωτερικού ελέγχου· χαιρετίζει το γεγονός ότι η υπηρεσία δημιούργησε σύστημα εσωτερικού ελέγχου και προσέλαβε, το 2008, προσωπικό υπεύθυνο για την περαιτέρω ανάπτυξη των συστημάτων εσωτερικού ελέγχου·

               7.

               επισημαίνει τη διαπίστωση του Ελεγκτικού Συνεδρίου, ότι η περιγραφή των λογιστικών συστημάτων που καταρτίστηκε από το διατάκτη δεν έχει ακόμη επικυρωθεί από τον υπόλογο· ζητεί από την Υπηρεσία να συμπεριλάβει πληροφορίες σχετικά, εφόσον ολοκληρωθεί η επικύρωση, στην έκθεση σχετικά με τη δημοσιονομική και οικονομική διαχείριση για το 2008·

               8.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 23ης Απριλίου 2009 σχετικά με τη δημοσιονομική διαχείριση και τον έλεγχο των οργανισμών της ΕΕ (6).

      (1)  ΕΕ C 278 της 31.10.2008, σ. 78.

      (2)  ΕΕ C 311 της 5.12.2008, σ. 1.

      (3)  ΕΕ L 248 της 16.9.2002, σ. 1.

      (4)  ΕΕ L 128 της 21.5.2005, σ. 1.

      (5)  ΕΕ L 357 της 31.12.2002, σ. 72.

      (6)  Βλέπε σελίδα 206 της παρούσας Επίσημης Εφημερίδας.


Avis juridique important

|

31994D0776

94/776/ΕΚ: Απόφαση του Συμβουλίου της 28ης Νοεμβρίου 1994 σχετικά με τον διορισμό ενός διαμεσολαβητή (Ombudsman) για το Μοστάρ κατά τη διάρκεια της διοίκησης του Μοστάρ από την Ευρωπαϊκή Ένωση

Επίσημη Εφημερίδα αριθ. L 312 της 06/12/1994 σ. 0034 - 0034 Φινλανδική ειδική έκδοση: Κεφάλαιο 1 τόμος 3 σ. 0207  Σουηδική ειδική έκδοση: Κεφάλαιο 1 τόμος 3 σ. 0207

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Νοεμβρίου 1994 σχετικά με τον διορισμό ενός Διαμεσολαβιτή (Ombudsman) για το Μοστάρ κατά τη διάρκεια της διοίκησης του Μοστάρ από την Ευρωπαϊκή Ένωση (94/776/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  ΑΠΟΦΑΣΙΖΕΙ:  1. Το Συμβούλιο της Ευρωπαϊκής Ένωσης θα διορίσει Διαμεσολαβητή της Ευρωπαϊκής Ένωσης για το Μοστάρ για τη διάρκεια της διοίκησής του από την Ευρωπαϊκή Ένωση.  2. Ο Διαμεσολαβητής είναι ανεξάρτητος κατά την άσκηση των καθηκόντων του και διαμένει στο Μοστάρ.  3. Κάθε φυσικό πρόσωπο που κατοικεί στην περιοχή την διοικούμενη από την Ευρωπαϊκή Ένωση και κάθε νομικό πρόσωπο που λειτουργεί στην περιοχή αυτή και είναι άμεσα και ατομικά ενδιαφερόμενο, το οποίο ισχυρίζεται ότι τα δικαιώματά του παραβιάζονται από  απόφαση του Διοικητού της Ευρωπαϊκής Ένωσης για το Μοστάρ, βασιζόμενη σε κανονιστική διάταξη η οποία θεσπίστηκε σύμφωνα με το άρθρο 10 παράγραφος 3 του μνημονίου συμφωνίας, μπορεί να θέσει αυτή την απόφαση υπόψη του Διαμεσολαβητή της Ευρωπαϊκής Ένωσης  για το Μοστάρ ο οποίος επιλαμβάνεται μόνον εφόσον όλα τα άλλα ένδικα μέσα έχουν εξαντληθεί.  4. Ο Διαμεσολαβητής της Ευρωπαϊκής Ένωσης για το Μοστάρ μπορεί να απευθύνει στο Διοικητή της Ευρωπαϊκής Ένωσης συστάσεις με τους ισχυρισμούς που αναφέρονται στην παράγραφο 3. Εάν, επί σοβαρής υποθέσεως, ο Διοικητής δεν συμφωνήσει με τις συστάσεις του  Διαμεσολαβητή, ο τελευταίος μπορεί να παραπέμψει το θέμα στο Συμβούλιο της Ευρωπαϊκής Ένωσης μαζί με γραπτό σχόλιο του Διοικητή.  5. Η παρούσα απόφαση τίθεται σε ισχύ σήμερα.  6. Η παρούσα απόφαση δημοσιεύεται στην Επίσημη Εφημερίδα.  Βρυξέλλες, 28 Νοεμβρίου 1994.  Για το Συμβούλιο Ο Πρόεδρος K. KINKEL